sagorsarker/bangla-wikipedia huggingface dataset:
কার্তিকা আদাইকালম

কার্তিকা আদাইকালম (জন্ম ৩রা মে ১৯৯১), যিনি কার্তিকা নামেই বেশি পরিচিত, হলেন একজন ভারতীয় অভিনেত্রী যিনি তামিল ছবিতে অভিনয় করেছেন। তিনি সম্ভবত "থুথুকুড়ি" এবং "রামন থেদিয়া সীতাই-" তে তাঁর অভিনয়ের জন্য সবচেয়ে বেশি পরিচিত।
সঞ্জয় রামের "থুথুকুড়ি" চলচ্চিত্রের মাধ্যমে কার্তিকা অভিনেত্রী হিসেবে আত্মপ্রকাশ করেন। থুথুকুড়ি একটি গ্রামীণ অ্যাকশন অভিনয়, যেখানে তিনি অভিনেতা হরিকুমারের বিপরীতে অভিনয় করেছিলেন, হরিকুমার নৃত্য পরিকল্পনার পেশা থেকে অভিনয়ে এসেছিলেন। ছবির নির্মাতারা একটি বিজ্ঞাপনে কার্তিকাকে দেখার পর তাঁকে ছবির জন্য নির্বাচন করেছিলেন। ছবিটির আপেক্ষিক সাফল্যের কারণে প্রচার মাধ্যম কার্তিকাকে 'থুথুকুড়ি' কার্তিকা বা 'কারুভাপ্পাইয়া' কার্তিকা নামে ডাকতে শুরু করে, ছবিটির একটি জনপ্রিয় গানের কারণে। তাঁর দ্বিতীয় ছবি "পিরাপ্পু" (২০০৮)-র "উলাগা আজাগি" শিরোনামের একটি গানও তাঁকে স্বীকৃতি দেয়, যদিও ছবিটি তুলনামূলকভাবে কম প্রচার পেয়েছিল। পরিচালক বালা তাঁর অভিনয়কে স্বীকৃতি দিয়ে ২০০৭ সালের মাঝামাঝি সময়ে "নান কাদাভুল" (২০০৯) ছবিতে আর্যের বিপরীতে একজন বড়াই করা ভিক্ষুক নারী চরিত্রে তাঁকে মনোনীত করেন, এটি ছিল প্রধান নারী চরিত্র। তবে, একটি পরীক্ষামূলক শুটিংয়ে তাঁকে পেরিয়াকুলামের রাস্তায় ভিক্ষা করতে বলা এবং সেই শুটিং শেষ হবার পরেও, বালা পরে তাঁকে প্রকল্প থেকে বাদ দেন। এই সময়কালে কার্তিকা যে আরও কিছু ছবিতে কাজ করেছিলেন, তার মধ্যে রয়েছে রাঘবনের "আলাইয়োদু ভিলাইয়াদু", "জওহর পাট্টালাম" এবং "মাচান"। সেগুলিও প্রেক্ষাগৃহে মুক্তি পায়নি।
"রামন থেদিয়া সীতাই" (২০০৮) -এ চেরান, পশুপতি এবং বিমলা রমন সহ সুপরিচিত অভিনয় শিল্পীদের সাথে কার্তিকা অভিনয় করেছিলেন। এরপর তিনি "মাদুরাই সম্ভাবম" (২০০৯) ছবিতে অভিনয়ের জন্য চুক্তিবদ্ধ হন এবং আবারও হরিকুমারের সাথে অভিনয় করেন। মুক্তির পর, তিনি প্রকাশ করেন যে তিনি হরিকুমারের প্রতি শুভেচ্ছার নিদর্শন হিসেবে এই সংক্ষিপ্ত ভূমিকাটি গ্রহণ করেছিলেন, কারণ হরিকুমার তাঁর অভিনয় জীবনের সূচনায় একটি ভূমিকা পালন করেছিলেন।
২০১২ সালে বিয়ের পর কার্তিকা চলচ্চিত্র জগৎ থেকে দীর্ঘ বিরতি নেন। ২০১৯ সালের মাঝামাঝি সময়ে, কার্তিকা অভিনয়ে ফিরে আসার পরিকল্পনা ঘোষণা করেন। পরবর্তীতে তাঁকে ফ্যান্টাসি ছবি, "মায়ামুখীতে" দেখা যায়।
অর্টোলান (রেস্তোরাঁ)

অর্টোলান ছিল ক্যালিফোর্নিয়ার লস অ্যাঞ্জেলেসে অবস্থিত একটি মিশেলিন তারকাযুক্ত ফরাসি রেস্তোরাঁ। এই চমৎকার ডাইনিং প্রতিষ্ঠানটি ২০০৫ সালে চালু করা হয়েছিল এবং ২০১১ সালে বন্ধ হয়ে যায়।
অক্সালিস (রেস্তোরাঁ)

অক্সালিস ছিল নিউ ইয়র্ক সিটির একটি নিউ আমেরিকান রেস্তোরাঁ। ফাইন ডাইনিং রেস্তোরাঁটি একটি মিশেলিন তারকা পেয়েছে। 
২০২৩ সালের শেষে রেস্তোরাঁটি বন্ধ হয়ে যায়
ওকুদা (রেস্তোরাঁ)

ওকুডা ছিল নিউ ইয়র্ক সিটিতে থাকা একটি জাপানি রেস্তোরাঁ। রেস্তোরাঁটি একটি মিশেলিন তারকা পেয়েছিল।
কেনজো (রেস্তোরাঁ)

কেনজো ক্যালিফোর্নিয়ার নাপায় অবস্থিত একটি জাপানি রেস্তোরাঁ। রেস্তোরাঁটি ২০১৬ সালে খোলা হয়েছিল এবং একটি মিশেলিন তারকা পেয়েছিল।
কোসাকা (রেস্তোরাঁ)

কোসাকা নিউ ইয়র্ক সিটিতে অবস্থিত একটি জাপানি রেস্তোরাঁ। রেস্তোরাঁটি একটি মিশেলিন তারকা পেয়েছে। "টাইম আউট নিউ ইয়র্ক" কোসাকাকে ৫ তারকার মধ্যে ২ তারকা রেটিং দিয়েছে।
কম্পোজ কফি

কম্পোজ কফি () হল একটি দক্ষিণ কোরীয় কফিহাউস চেইন, যাদের ২,৬১২টি কফি শপ রয়েছে।
২০২৪ সালের জুলাই মাসে, জলিবি ফুডস কর্পোরেশন কম্পোজ কফির ৭০% অধিগ্রহণ করে নিয়েছে।
লা ভারা (রেস্তোরাঁ)

লা ভারা হল মার্কিন যুক্তরাষ্ট্রের নিউ ইয়র্ক রাজ্যের ব্রুকলিনের কোবল হিলে অবস্থিত একটি রেস্তোরাঁ। রেস্তোরাঁটি স্পেনীয় তাপাস পরিবেশন করে এবং একটি মিশেলিন তারকা পেয়েছে।
এলি বার্ড

এলি বার্ড হল ভার্জিনিয়ার ফলস চার্চে অবস্থিত একটি রেস্তোরাঁ। ২০২৩ সালের এপ্রিলে প্রতিষ্ঠিত এই ব্যবসাটি "দ্য নিউ ইয়র্ক টাইমসের" ২০২৩ সালের মার্কিন যুক্তরাষ্ট্রের সেরা ৫০টি রেস্তোরাঁর তালিকায় অন্তর্ভুক্ত ছিল।
তানিয়া দেশাই

তানিয়া দেশাই একজন ভারতীয় অভিনেত্রী এবং মডেল। তিনি মূলত "ক্র্যাকডাউন", "স্ট্রিট লাইট", "গডম্যান" এবং "জিরো" কিলোমিটার ইত্যাদি প্রকল্পে তার কাজের জন্য পরিচিত। তিনি বিভিন্ন মিউজিক ভিডিওর প্রধান মডেল হিসেবেও কাজ করেছেন।
দেশাই উত্তর প্রদেশের গাজিয়াবাদে জন্মগ্রহণ করেছিলেন। তিনি দিল্লিতে বড় হয়ে ওঠেন। গাজিয়াবাদের স্কুলের পড়াশোনার পর তিনি কলেজে পড়ার জন্য দিল্লিতে চলে আসেন। তিনি এক প্রতিষ্ঠানে নৃত্য প্রশিক্ষণ নিয়েছিলেন। পরে সেই একই প্রতিষ্ঠানে একজন প্রশিক্ষক হিসাবে যোগ দিয়েছিলেন। 
চলচ্চিত্র এবং ওয়েব সিরিজে অভিনেত্রী হিসেবে কর্মজীবন শুরু করার আগে তিনি বিভিন্ন চলচ্চিত্রে একজন নেপথ্য নৃত্যশিল্পী হিসেবে কাজ করতেন। পরবর্তীতে তিনি "ক্রাইম পেট্রোল", "ক্রাইম অ্যালার্ট", "সিআইডি ," "দিল দোস্তি ড্যান্স এবং সাবধান ইন্ডিয়ার মতো টেলিভিশন" ধারাবাহিকে "অভিনয় করেন।" তিনি "রব ওয়ার্গেয়া", "ইয়ার দি জাগো", "হট জওয়ানি" এবং "সেলফির" মতো মিউজিক ভিডিওতে প্রধান মডেল হিসেবেও কাজ করেছেন। ২০২০ সালে, দেশাই ওয়েব ধারাবাহিক "ক্র্যাকডাউনের" মাধ্যমে অভিনয় জগতে আত্মপ্রকাশ করেন। সেই একই বছরে তিনি তামিল ওয়েব সিরিজ "গডম্যান"-এ মায়া চরিত্রে অভিনয় করেন। ২০২১ সালে তিনি স্ট্রিট লাইট ছবিতে প্রধান চরিত্রে অভিনয় করেছিলেন। একই বছর তিনি "জিরো কিলোমিটার" বানক চলচ্চিত্র প্রকল্পে অভিনয় করেন। এই চলচ্চিত্রে তার অভিনয়ের জন্য তিনি "ওয়ার্ল্ড ফিল্ম কার্নিভাল সিঙ্গাপুর" -এর পুরস্কার বিতরনী অনুষ্ঠানে "আউটস্ট্যান্ডিং অ্যাচিভমেন্ট" পুরস্কারে ভূষিত হন। সম্প্রতি "উল্লু" নামক গনমাধ্যমে তার নতুন ওয়েব সিরিজ "জঘন্যা কুত্তে কি মৌত" মুক্তি পেয়েছে।
ডেইজিস (রেস্তোরাঁ)

ডেইজিস হল শিকাগো, ইলিনয়ের একটি ইতালীয় রেস্তোরাঁ। ২০১৭ সালের জুনে প্রতিষ্ঠিত, এই ব্যবসাটি "দ্য নিউ ইয়র্ক টাইমসের" ২০২৩ সালের মার্কিন যুক্তরাষ্ট্রের সেরা ৫০টি রেস্তোরাঁর তালিকায় অন্তর্ভুক্ত ছিল।
ভাগ্য চক্র (চলচ্চিত্র)

ভাগ্যচক্র ( "ভাগ্যের চাকা" ) হলো ১৯৩৫ সালে মুক্তিপ্রাপ্ত ভারতীয় বাংলা ভাষার চলচ্চিত্র। যা পরিচালনা করেন নীতীন বসু। একই বছর হিন্দিতে ছবিটির পুর্ননির্মাণ করা হয়, যার নাম ছিল ""ধুপ ছাও""।
সুর ও সঙ্গীত পরিচালনা করেন রাইচাঁদ বড়াল।
সীমা কোহলি

সীমা কোহলি সাম্প্রতিক কালের একজন জনপ্রিয় ভারতীয় শিল্পী, ভাস্কর এবং কবি। তিনি মূলত চিত্রকর, ভাস্কর এবং স্থপতি হিসাবে পরিচিত।
"কোচি-মুজিরিস বিয়েনাল, ফ্লোরেন্স বিয়েনাল, বার্থ রাইটস কালেক্টিভ, ভেনিস বিয়েনাল অফ আর্ট, ন্যাশনাল গ্যালারি অফ মডার্ন আর্ট, আর্কো, আর্ট বাসেল, জয়পুর সাহিত্য উৎসব, জাহাঙ্গীর আর্ট প্রদর্শনী, ইন্ডিয়া আর্ট ফেয়ার" এবং "হ্যাবিআর্ট ফাউন্ডেশন" সহ বিবিধ জনপ্রিয় সংগ্রহশালা ও প্রদর্শনীতে তার চিত্রকলা ও ভাস্কর্য প্রদর্শিত হয়েছে।
সীমা কোহলি ১৯৬০ সালে ভারতের দিল্লিতে জন্মগ্রহণ করেন। কোহলি দিল্লি বিশ্ববিদ্যালয়ের মিরান্ডা হাউস থেকে স্নাতক সম্পন্ন করেছেন।
সীমা কোহলি ২০০৯ সালে ইতালির ফ্লোরেন্সে অনুষ্ঠিত "ফ্লোরেন্স বিয়েনাল" নামক অনুষ্ঠানে তার "স্বয়ংসিদ্ধা - মিথ, মাইন্ড এবং মুভমেন্ট" চলচ্চিত্রর জন্য স্বর্ণপদক পেয়েছিলেন।
সীমাকে "বিহার মিউজিয়াম বিয়েনাল ২০২১", "টেডেক্স", "জয়পুর লিট উতসব ২০২১", "এনজিএমএ", উইন সম্মেলন, হার্ভার্ড এবং ডেভিসসহ বিভিন্ন ভারতীয় ও আন্তর্জাতিক শিক্ষা প্রতিষ্ঠানের পক্ষ থেকে আমন্ত্রণ জানানো হয়েছে।
ভারতীয় শিল্পমেলা (ইন্ডিয়ান আর্ট ফেয়ার)-এর বিশেষ প্রদর্শনীতে তার বই "আ স্টর্ম ইন মাই টিকাপ" প্রদর্শিত হয়েছিল। বইটি এখন কিরণ নাদার মিউজিয়াম অফ আর্ট- এর সংগ্রহে রয়েছে।
২০১৬ সালে অনুষ্ঠিত "কালা ঘোড়া" শিল্প উৎসবে হাজারটি রঙিন "কাটিং চায়ের" গ্লাস এবং ৭০০ "গ্লাস হোল্ডার" ব্যবহার করে কোহলি একটি বিশাল ভাস্কর্য তৈরি করেছিলেন।
২০১৯ সালে, দ্য মিউজিয়াম অফ সেক্রেড আর্ট (মোসা) -এর পক্ষ থেকে বেলজিয়ামের ব্রাসেলসের কাছে ডারবুয়েরতে, ছয় মাসব্যাপী আয়োজিত এক প্রদর্শনীতে সীমা কোহলির শিল্পকর্ম প্রদর্শিত করা হয়। ২০২৩ সালের ২৮ জুলাই থেকে ৪ আগস্ট পর্যন্ত নয়াদিল্লির বিকানের হাউসে অনুষ্ঠিত একটি শিল্প প্রদর্শনীতে সীমা কোহলির শিল্পকর্ম "কাট ফ্রম দ্য সেম ক্লথ" প্রদর্শিত হয়েছিল। অনুষ্ঠানটির উপস্থাপনা করেছিল গ্যালারি এনভিওয়াইএ। যুক্তরাজ্যের হাইকমিশনার আলেকজান্ডার এলিস, সীমা কোহলির 'কাট ফ্রম দ্য সেম ক্লথ' শিল্প প্রদর্শনী ঘুরে দেখেছিলেন।
কোহলি ৩২টিরও বেশি একক প্রদর্শনী করেছেন। তার বেশ কিছু বৃহৎ বিন্যাসের শিল্পকর্ম জাতীয় ঐতিহ্য সংগ্রহের অংশ।
শিরাকোল

শিরাকোল হল ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার ডায়মন্ড হারবার মহকুমার মগরাহাট ১ সমষ্টি উন্নয়ন ব্লকের উস্তি থানার আওতাধীন একটি জনগণনা শহর এবং একটি গ্রাম পঞ্চায়েত।
ডায়মন্ড হারবার মহকুমা হল একটি গ্রামীণ মহকুমা হলেও বিচ্ছিন্ন ভাবে কিছু অংশে নগরায়ন হয়ে চলেছে। জনসংখ্যার মাত্র ১৪.৬১ শতাংশ শহরাঞ্চলে বাস করে এবং অবশিষ্ট ৮৫.৩৯ শতাংশই গ্রামাঞ্চলে বাস করে। মহকুমার পূর্ব অংশে (পাশাপাশি মানচিত্রে দেখানো হয়েছে) ২৪টি জনগণনা শহর রয়েছে। সমগ্র জেলাটি গাঙ্গেয় বদ্বীপে অবস্থিত এবং জেলার পূর্ব অংশটি একটি সমতল সমভূমি এলাকা যেখানে অনেকগুলি ছোট ছোট শহর গুচ্ছবদ্ধ অবস্থায় রয়েছে।, বৃহত্তর মানচিত্রে স্থানাঙ্কের অবস্থান কিছুটা পরিবর্তিত হয়। এটি একটি ওপেনস্ট্রিটম্যাপ, যদিও আমরা গুগল ম্যাপের মতো স্থানাঙ্ক ব্যবহার করছি। 
শিরাকোলের অবস্থানের অক্ষাংশ ও দ্রাঘিমাংশ হল যথাক্রমে- । সমুদ্র সমতল হতে এর গড় উচ্চতা হল ১৬ মিটার (৫২ ফুট)।
ফলতা সমষ্টি উন্নয়ন ব্লকের হাসিমনগর, বানেশ্বরপুর এবং মগরাহাট ১ সমষ্টি উন্নয়ন ব্লকের অযোধ্যানগর , শিরাকোল জনগণনা শহরের একটি গুচ্ছ গঠন করে। 
২০১১ খ্রিস্টাব্দের ভারতের আদমশুমারি অনুসারে , শিরাকোলের মোট জনসংখ্যা ছিল ১০,২৫০ জন, যার মধ্যে ৫,১৮৪ (৫১%) পুরুষ এবং ৫০৬৬ (৪৯%) মহিলা। ০-৬ বছর বয়সী ১,২০৭ জন ব্যক্তি ছিলেন। শিরাকোলে মোট শিক্ষিত ব্যক্তির সংখ্যা ছিল ৬,৪৫২ জন (৬ বছরের বেশি বয়সী জনসংখ্যার ৭১.৩৫%)। 
জেলা আদমশুমারির ২০১১ খ্রিস্টাব্দের হ্যান্ডবুক অনুসারে, শিরাকল ৪.৮৩৩৫ বর্গকিলোমিটার এলাকা জুড়ে বিস্তৃত। নাগরিক সুযোগ-সুবিধার মধ্যে, সুরক্ষিত জল সরবরাহ ব্যবস্থার মধ্যে ছিল ওভারহেড ট্যাঙ্ক। এতে ৯১৭টি গার্হস্থ্য বিদ্যুৎ সংযোগ ছিল। এর শিক্ষাগত সুবিধাগুলির মধ্যে ছিল ৪টি প্রাথমিক বিদ্যালয়, ১টি মাধ্যমিক বিদ্যালয়, ১টি উচ্চ মাধ্যমিক বিদ্যালয় এবং ১টি সাধারণ ডিগ্রি কলেজ। 
দক্ষিণ ২৪ পরগনার জেলা মানব উন্নয়ন প্রতিবেদন অনুসারে , "পশ্চিমবঙ্গের অন্যান্য জেলার তুলনায় জেলা মাথাপিছু আয়ের দিক থেকে এই জেলা সাধারণত সবচেয়ে নীচে... রাজ্যের তুলনায় এই স্থানে পিছিয়ে পড়া মানুষের সংখ্যাও সবচেয়ে বেশি... অপরাধের ক্ষেত্রে, এই জেলায় অর্থনৈতিকভাবে দুর্বল গোষ্ঠী, অর্থাৎ নারী ও শিশুরা সবচেয়ে বেশি ক্ষতিগ্রস্ত হয়" 
শিরাকোল, শিরাকোল-উস্তি রাজ্য সড়ক, এবং জাতীয় সড়ক ১২ তথা ডায়মন্ড হারবার রোডের ঠিক পাশে অবস্থিত।
কলকাতা বিশ্ববিদ্যালয়ের অধীনস্থ শিরাকোল মহাবিদ্যালয় ২০০৭ খ্রিস্টাব্দে প্রতিষ্ঠিত হয়। শিক্ষাপ্রতিষ্ঠানটি বাংলা, ইংরেজি, দর্শন, রাষ্ট্রবিজ্ঞান, শিক্ষা, ভূগোল ও ইতিহাসে সাম্মানিক কোর্স এবং কলা ও বাণিজ্যে সাধারণ কোর্স প্রদান করে। 
শিরাকোল যুধিষ্ঠর ননীলাল হাই স্কুল (উ.মা) হল বাংলা মাধ্যমের উচ্চ মাধ্যমিক বিদ্যালয় ১৯৪৮ খ্রিস্টাব্দ ছেলে ও মেয়ে উভয়ের জন্য প্রতিষ্ঠিত হলেও, বর্তমানে এখানে পঞ্চম শ্রেণী থেকে দ্বাদশ শ্রেণী পর্যন্ত ছেলেদের পাঠদানের সুবিধা রয়েছে। 
১৯৬৯ খ্রিস্টাব্দে বালিকাদের জন্য বাংলা মাধ্যমের শিরাকোল বালিকা উচ্চ বিদ্যালয় প্রতিষ্ঠিত হয়।এখানে পঞ্চম শ্রেণী থেকে দ্বাদশ শ্রেণী পর্যন্ত মেয়েদের পাঠদানের সুযোগ রয়েছে। 
সিরাকোলে ৬ শয্যা বিশিষ্ট একটি প্রাথমিক স্বাস্থ্যকেন্দ্র রয়েছে।
নীরজা কোনা

নীরজা কোনা একজন ভারতীয় সাজসজ্জা বিশেষজ্ঞ এবং পোশাক পরিকল্পক। তিনি মূলত তেলুগু এবং তামিল ছবিতে কাজ করেন।
শ্রীনু ভাইটলা পরিচালিত "বাদশাহ"(২০১৩) চলচ্চিত্রে নীরজা প্রথম কাজ করেন। সেই সিনেমায় তিনি জুনিয়র এনটিআর এবং কাজল আগারওয়ালের সাজসজ্জা পরিকল্পনায় সহায়তা করে। "গুন্ডে জারি গ্যালান্থায়িন্দ" চলচ্চিত্রের জন্য তিনি অভিনেতা নিথিনের সাজসজ্জা নির্দিষ্ট করেছিলেন। এরপর নিথিন তার পরবর্তী দুটি সিনেমা "কুরিয়ার বয় কল্যাণ" এবং পুরী জগন্নাথ পরিচালিত "হার্ট অ্যাটাক" -এর জন্য নীরজাকে চুক্তিবদ্ধ করেন। পরে তিনি সামান্থা রুথ প্রভুর সাথে দেখা করেন এবং তার ব্যক্তিগত সাজসজ্জা পরিকল্পক হন। 
নীরজা তার কর্মজীবনের প্রথম দিকে ত্রিবিক্রম শ্রীনিবাস ও পবন কল্যাণের "আত্তারিন্তিকি দারেদি" এবং হরিশ শঙ্করের "রামায়্যা ভস্তাভইয়া" -এই দুই প্রকল্পে কাজ করেছিলেন। দুটি ছবিতেই তিনি সামান্থা রুথ প্রভুর জন্য পোশাক পরিকল্পনা করেছিলেন।
তিনি পরিচালক ত্রিবিক্রম শ্রীনিবাস, হরিশ শঙ্কর, ভামসি পাইদিপল্লী এবং ভিভি বিনায়কের সাথে কাজ করেছেন। সাজসজ্জা শিল্পী হিসাবে নিরজার অন্যান্য প্রকল্পের মধ্যে রয়েছে অভিনেত্রী হানসিকা অভিনীত রোমিও অ্যান্ড জুলিয়েট, গোপীচাঁদ মালিননির "পান্ডগা চেসকো", কৃষ্ণ ভামসির "গোবিন্দুদু আন্দারিভেদেলে", নিথিন এবং করুণাকরণের চলচ্চিত্র প্রকল্প।
এছাড়াও তিনি, "ইয়েভাডুতে" আল্লু অর্জুন এবং কাজল আগরওয়াল, "কুরিয়ার বয় কল্যাণে" নিথিন এবং ইয়ামি গৌতম ইত্যাদি প্রখ্যাত অভিনেতা অভিনেত্রীর পোশাক ও সাজসজ্জা পরিকল্পনা করেছিলেন।
নীরজা জুনিয়র এনটিআর, সামান্থা রুথ প্রভু, প্রনিথা সুভাষ ইত্যাদি অভিনেতা ও অভিনেত্রীদের পোশাক ও সাজসজ্জা পরিকল্পনা করেছেন। "আদু মাগাদ্র বুজি" চলচ্চিত্রের দুটি গানে সুধীর বাবুর সাজসজ্জা পরিকল্পনা করতে তিনি সহায়তা করেছেন।
সাজসজ্জা বিশেষজ্ঞ হওয়ার সাথে সাথে তিনি গীতকারও ছিলেন। এসএসটি থামনের সুরারোপিত গান "থিক্কা" -এর গীতিকার তিনি । "চল মোহন রাঙ্গা এবং মিস ইন্ডিয়া" চলচ্চিত্রের বেশ কয়েকটি গান তিনি লিখেছিলেন।
সিদ্ধু জোন্নালগাড্ডা অভিনীত তার প্রথম পরিচালিত পূর্নদৈর্ঘ্যে চলচ্চিত্র "তেলুসু কাদা" ২০২৪ সালে মুক্তির জন্য নির্ধারিত হয়েছিল।
অ্যানা হোমস

অ্যানা হোমস একজন আমেরিকান লেখিকা এবং সম্পাদক। ২০০৭ সালে, তিনি গাওকার মিডিয়া নারী-কেন্দ্রিক সাইট জেজেবেল প্রতিষ্ঠা করেন।
অ্যানা হোমস ক্যালিফোর্নিয়ায় জন্মগ্রহণ করেন এবং নিউ ইয়র্ক বিশ্ববিদ্যালয়ে সাংবাদিকতা নিয়ে পড়াশোনা করেন।
২০০৭ সালে, তিনি জেজেবেল প্রতিষ্ঠা করেন। "মাদার জোন্স" পত্রিকার জন্য লেখায় তাসনিম রাজা বলেছেন যে অ্যানা "ফ্যাশন এবং মডেলদের সাথে কিভাবে আচরণ করা হয় এই উভয় বিষয়ে আগ্রহী মহিলাদের জন্য একটি সাইট তৈরি করেছেন। তিনি এটিকে একটি বিশাল ট্র্যাফিক জগতে পরিণত করেছিলেন, যেখানে মাসিক ৩২ মিলিয়ন পাতা পরিদর্শিত হয়েছিল এবং এতে "ফটোশপ অফ হররস" ও "ক্র্যাপ ইমেল ফ্রম আ ডুড"-এর মতো জনপ্রিয় বৈশিষ্ট্য ছিল।" অ্যানার জেজেবেল প্রকাশকে রেবেকা ক্যারল "এর অপ্রচলিত হাস্যরস (গাওকারের মতো, তবে সম্পূর্ণরূপে একটি সতেজ নতুন সুর), নারীবাদী ঝাঁকুনি এবং মূলধারার নারী পত্রিকাগুলির নির্ভীক, তীব্র সমালোচনা (এমন একটি ক্ষেত্র যেখানে হোমস বহু বছর ধরে কাজ করেছেন), সৌন্দর্যের অপ্রাপ্য আদর্শ এবং পুরুষদের প্রতি একটি অন্তহীন (বিষমকামী) ব্যস্ততাকে স্থায়ী করার জন্য তাৎক্ষণিক মনোযোগ আকর্ষণকারী" হিসাবে বর্ণনা করেছিলেন। অ্যানা ২০১০ সালে সাইটটি ছেড়ে যাওয়ার আগে পর্যন্ত প্রধান সম্পাদক হিসেবে দায়িত্ব পালন করেছিলেন।
তিনি "নিউ ইয়র্ক টাইমস সানডে বুক রিভিউ" -এর একজন কলামিস্ট ছিলেন এবং পূর্বে ফিউশনে সম্পাদকীয় পরিচালক হিসেবে দায়িত্ব পালন করেছেন। তিনি ২০১৪ সালে ডিজিটাল ভয়েসেস এবং স্টোরিটেলিং-এর সম্পাদক হিসেবে ফিউশনে যোগদান করেন, এটি ছিল "একটি নতুন টিভি চ্যানেলের জন্য ওয়েব প্রতিভা অর্জনের অংশ: [প্র]থম ফেলিক্স সালমন, এখন একজন অত্যন্ত প্রশংসিত লেখক এবং সম্পাদক"।
তাঁর কাজ "দ্য নিউ ইয়র্কার" এবং "টাইমে" প্রকাশিত হয়েছে। ২০১৬ সালের এপ্রিল মাসে, অ্যানা ফার্স্ট লুক মিডিয়ায় সম্পাদকীয় বিভাগের বরিষ্ঠ উপ-সভাপতি হিসেবে যোগদান করেন, যাতে দৃশ্য-গল্পকথন-এর উপর দৃষ্টি নিবদ্ধ করে একটি নতুন মিডিয়া সম্পত্তি, টপিক তৈরি করা যায়। ২০১৮ সালে, টপিক দুটি মর্যাদাপূর্ণ জাতীয় ম্যাগাজিন পুরস্কার জিতেছিল, যার ফলে অ্যানা তৃতীয় কৃষ্ণাঙ্গ প্রধান সম্পাদক হিসেবে এই সম্মান অর্জন করেন।
অ্যানা "গ্ল্যামারের" একজন স্টাফ লেখক ছিলেন।
তিনি বর্তমানে "নিউ ইয়র্ক টাইমসের" জন্য "ওয়ার্ক ফ্রেণ্ড" কলাম লেখেন। যখন তিনি কলামের দায়িত্ব গ্রহণ করেন, তখন অ্যানা উল্লেখ করেন যে তিনি সম্প্রতি ব্লুমবার্গ বিজনেস উইকের জন্য "স্যাড ডেস্ক সালাদ" নামে একটি পরামর্শ কলাম লিখেছেন।
দেবীকুলাম

দেবীকুলাম হল দক্ষিন ভারতের কেরালা রাজ্যের ইদুক্কি জেলার একটি ছোট পাহাড়ি অঞ্চলের গ্রাম পঞ্চায়েত। মুন্নার থেকে দেবীকুলাম প্রায় ৮ কিলোমিটার দূরে অবস্থিত। দেবীকুলাম গ্রাম পঞ্চায়েতটি সমুদ্রপৃষ্ঠ থেকে প্রায় ১,৮০০ মিটার (৫,৯০০ ফুট) উপরে অবস্থিত।
দেবীকুলাম নামটি দেবী শব্দের সংমিশ্রণ থেকে উৎপত্তি, হিন্দু ধর্মের দেব-দেবীদের থেকে দেবী এবং কুলাম এর অর্থ পুকুর থেকে এসেছে।
রামায়ণ মহাকাব্যে সীতা দেবী দেবীকুলাম হ্রদে স্নান করেছিলেন বলে মনে করেন, যা এখন সীতা দেবী হ্রদ নামে পরিচিত ।
২০১১ সালের আদমশুমারি অনুসারে, দেবীকুলাম গ্রাম পঞ্চায়েতের জনসংখ্যা ছিল ২৩,৭০৯ জন । তার মধ্যে ১১,৯১২ জন পুরুষ এবং ১১,৭৯৭ জন মহিলা। পঞ্চায়েত এলাকায় মোট পরিবারের সংখ্যা ৬,১৬৬ টি। গড় লিঙ্গের অনুপাত ৯৯০ জন, যা রাজ্যের গড় অনুপাত ১০৮৪ জনের চেয়ে কম। দেবীকুলামে ৬ বছরের কম বয়সী জনসংখ্যার ৮% । দেবীকুলামের গড় সাক্ষরতার হার ৮৬.৩% যা রাজ্যের গড় ৯৪% এর চেয়ে কম।
দেবীকুলাম ভাষাগতভাবে খুবই বৈচিত্র্যপূর্ণ, মালায়ালাম ভাষাভাষী এখানে সংখ্যাগরিষ্ঠ, এবং তামিল জনসংখ্যা উল্লেখযোগ্য (৪৪.১২%)। এখানে তেলুগু এবং খোন্দ সম্প্রদায়ও রয়েছে।
অ্যাডা ইডিংস গেল

অ্যাডা ইডিংস গেল (২৪শে ফেব্রুয়ারী, ১৮৫৪ - ২৫শে ফেব্রুয়ারী, ১৯১৫) একজন লেখক এবং শিক্ষাবিদ ছিলেন।
অ্যাডা ইডিংস গেলের জন্ম ১৮৫৪ সালের ২৪শে ফেব্রুয়ারী ওহাইওর ডেটনে, তিনি জোসেফ টালবার্ট ইডিংস (১৮২৯-১৮৯১) এবং মার্থা অ্যান জনস্টনের (১৮২৯-১৮৯৯) কন্যা। তিনি কোয়েকার বংশের একটি দীর্ঘ ঐতিহ্যের উত্তরাধিকারী। ওহিও, ইণ্ডিয়ানা এবং মিশিগানে পরিষেবা দেওয়ার পর, রেভারেণ্ড জোসেফ মিশিগানের অ্যালবিয়নে অবসর গ্রহণ করেন।
অ্যাডা ১৮৭৪ সালে অ্যালবিয়ন কলেজে থেকে স্নাতক ডিগ্রি অর্জন করেন। শৈশবকাল থেকে তাঁর সাহিত্যিক প্রবণতা সুস্পষ্ট ছিল এবং তাঁর বাবা রেভারেণ্ড জোসেফ ইডিংস তাঁকে যত্ন সহকারে প্রতিপালন করেছিলেন, জোসেফ মূলত তাঁর শিক্ষকও ছিলেন।
তিনি ইংরেজি ইতিহাস ও সাহিত্যের ছাত্রী ছিলেন।
অ্যাডা একজন নাট্য পাঠক এবং নাট্য শিল্পের শিক্ষিকা ছিলেন। তাঁর মেয়ে উইনিফ্রেডও একজন নাট্য পাঠক হয়ে ওঠেন এবং মোজার্ট কোয়ার্টেটের সাথে ভ্রমণ করেন।
তিনি অ্যালবিয়নের "ইএলটি ক্লাব -"এর প্রুফ-দ্রষ্টা এবং প্রশিক্ষক ছিলেন। ক্লাবটি ১৮৯৩ সালে প্রতিষ্ঠিত হয়েছিল। ১৮৯৯ সালে মেরি শেলডন ইসমন ক্লাব হাউসটি দান করে দেন। এরপর সেটি "লিজার আওয়ার ক্লাব-"এর সাথে ভাগাভাগি করে ব্যবহৃত হত।
তিনি "সৌন্দর্যের গুণাবলী" বিষয়ে বক্তৃতা দেন এবং দুটি বই প্রকাশ করেন, তার মধ্যে একটি ছিল কবিতার একটি খণ্ড- যার নাম "এ লিটল ইংলিশ পোর্টফোলিও", এবং অন্যটি, "জেনোবিয়া", যেটি ১৭ শতকের একটি প্রেমকাহিনী।
তিনি মিশিগান ওম্যানস প্রেস অ্যাসোসিয়েশনের একজন সহ-সভাপতি ছিলেন।
তিনি মিশিগানের অ্যালবিয়নে থাকতেন, তাঁর তিন সন্তান ছিলেন: প্রথমজন লেফটেন্যান্ট আলফ্রেড হার্ভে গেল, চতুর্থ ফিল্ড আর্টিলারি, মার্কিন সেনাবাহিনী; দ্বিতীয়জন অ্যারিজোনার প্রেসকটের লেরয় অ্যাণ্ডারসন; এবং তৃতীয়জন টেক্সাসের ফোর্ট স্যাম হিউস্টনের উইনিফ্রেড লি গেল। ১৮৯৮ সালে তিনি তাঁর প্রথম স্বামী আলফিয়াস স্মিথ গেলের থেকে বিবাহবিচ্ছেদ নেন। তিনি মেজর হেনরি ডি থমাসন (১৮৫৮-১৯৩৬) কে পুনরায় বিয়ে করেন। হেনরি একজন ডাক্তার ছিলেন, যিনি স্প্যানিশ-আমেরিকান যুদ্ধের সময় পরিষেবা দিয়েছিলেন এবং কিউবা ও ফিলিপাইনে সেনাবাহিনীর মেডিকেল কর্পসে দায়িত্ব পালন করেছিলেন। তিনি পরে বেশ কয়েকটি সমুদ্রের স্টিমশিপে সার্জন হিসেবে কাজ করেছিলেন।
অ্যাডা ১৯১৫ সালের ২৫শে ফেব্রুয়ারী ফোর্ট স্যাম হিউস্টনে মারা যান এবং মিশিগানের অ্যালবিয়নের রিভারসাইড কবরস্থানে তাঁর স্বামীর পাশে সমাহিত হন।
নেহা রানা

নেহা রানা একজন ভারতীয় অভিনেত্রী। ইনি মূলত হিন্দি টেলিভিশন জগতের সাথে যুক্ত। নেহা সোনি টিভির ধারাবাহিক "ইশক পার জোর নহি" -তে রিয়া মেহতার ভূমিকায় এবং কালারস টিভির "জুনুনিয়াত" ধারাবাহিকে ইলাহি দোসাঞ্জের ভূমিকায় অভিনয় করার জন্য সর্বাধিক পরিচিত।
২০২৪ সালের আগস্ট থেকে, তিনি "কালারস টিভির" ধারাবাহিক "মেঘা বর্ষেঙ্গে" -এর মুখ্য চরিত্র মেঘার ভূমিকায় অভিনয় করছেন।
নেহা রানাকে প্রথম ২০২০ সালের এপ্রিলে "মরিজ-এ-ইশক" শিরোনামের মিউজিক ভিডিওতে গায়ক শারিব সাবরির সাথে দেখা যায়। তিনি "লেফট রাইট", "খাস" এবং "তেরিয়া আখিয়ান" এর মতো অন্যান্য অনেক মিউজিক ভিডিওতে কাজ করেছিলেন।
২০২০ সালে, নেহা হিন্দি ছবি "ইন্দু ইন বোরখা" -তে প্রধান চরিত্রে অভিনয় করেছিলেন। তিনি অংশ বাগরি অভিনীত "ভেল্লা পান্তি" চলচ্চিত্রে একটি সহায়ক চরিত্রে অভিনয় করেছিলেন।
২০২১ সালে, নেহা সোনি টিভির ইশ্ক পর জোর নহি ধারাবাহিকে অভিনয়ের মাধ্যমে টেলিভিশন জগতে আত্মপ্রকাশ করেন। এই ধারাবাহিকে তিনি রিয়া মেহতার ভূমিকায় অভিনয় করেছিলেন। সেই একই বছর তিনি কালারস টিভির ধারাবাহিক "ছোটি সর্দারনীতে" অনুরিতার ভূমিকায় অভিনয় করেছিলেন।
২০২২ সালে তিনি স্টার প্লাসের শো "বান্নি চৌ হোম ডেলিভারিতে" একটি পার্শ্ব চরিত্রে অভিনয় করেছিলেন। পরে সেই চরিত্রে কোনো উন্নতির সুযোগ না থাকায় তিনি সেই ধারাবাহিক ছেড়ে দেওয়ার সিদ্ধান্ত নেন।
২০২৩ সালে, নেহা কালারস টিভির "জুনুনিয়াতে" ইলাহি দোসাঞ্জের ভূমিকায় অভিনয় করেন। এই ধারাবাহিকে তিনি প্রথম প্রধান চরিত্রে অভিনয় করার সুযোগ পান। বর্তমানে নেহা "কালারস টিভির" ধারাবাহিক "মেঘা বর্ষেঙ্গে -তে" মেঘা চরিত্রে অভিনয় করছেন।
অক্সফোর্ড (কাপড়)

অক্সফোর্ড কাপড় এক ধরণের বোনা কাপড় যা প্রায়শই ড্রেস শার্ট তৈরিতে ব্যবহৃত হয়, যাকে কখনও কখনও অক্সফোর্ড শার্ট বলা হয়, যা নৈমিত্তিক বা অনুষ্ঠানে পরিধান করা হয়। এটি ১৮শ শতাব্দীতে তৈরি হয় এবং শিল্প বিপ্লবের ফলে এর উৎপাদনগত মান উন্নতির সাথে সাথে এর জনপ্রিয়তা ব্যাপকভাবে বৃদ্ধি পায়।
অক্সফোর্ড কাপড়ের বাস্কেট-উইভ গঠন রয়েছে এবং চকচকে হওয়ার এটি ড্রেস শার্টের জন্য জনপ্রিয় কাপড়। এটি সাধারণত তুলা বা তুলার মিশ্রণে তৈরি করা হয়।
প্লেইন অক্সফোর্ড এবং পিনপয়েন্ট অক্সফোর্ড সাধারণত ক্যাজুয়াল শার্ট ডিজাইনের জন্য ব্যবহৃত হয়, যেমন বোতামসহ কলারযুক্ত শার্টে। পিনপয়েন্ট অক্সফোর্ড চিকন সুতা দিয়ে তৈরি করা হয় এবং প্লেইন অক্সফোর্ডের তুলনায় এর বুনন আরও ঘন। এটি টেক্সচারে "পিন" বা "ডট" প্রভাব দেখা যায়। রয়েল অক্সফোর্ডকে আরও আনুষ্ঠানিক বিকল্প হিসেবে বিবেচনা করা হয়, যা ব্যবসায়িক বা খেলাধুলার পোশাকের জন্য মানানসই।
অক্ষিতা মুদ্গল

অক্ষিতা মুদ্গল একজন ভারতীয় অভিনেত্রী যিনি সনি এন্টারটেইনমেন্ট টেলিভিশনের ধারাবাহিক অনুষ্ঠান "ইশক পার জোর নাহি" -তে ইশকি চরিত্রে অভিনয়ের জন্য সুপরিচিত।
অক্ষিতা মুদ্গল ৯ জুলাই ২০০২ সালে উত্তর প্রদেশের আগ্রায় জন্মগ্রহণ করেন। অভিনয়ের পাশাপাশি তিনি একজন পেশাদার নৃত্যশিল্পী। 
১০ বছর বয়সে, অক্ষিতা তার শহর আগ্রা থেকে মুম্বাই আসেন এবং জি টিভির জনপ্রিয় বিনোদনমূলক নৃত্যানুষ্ঠান ডিআইডি লিটল মাস্টার্স সিজন ২- এ প্রতিযোগী হিসাবে যোগ দেন। এরপর তিনি বিভিন্ন জায়গা থেকে অভিনয়ের প্রস্তাব পেতে শুরু করেন। তিনি ক্রাইম পেট্রোলের একটি পর্বে অভিনয়ের মাধ্যমে টেলিভিশন জগতে আত্মপ্রকাশ করেন এবং পরে তিনি ক্রাইম পেট্রোলের ৫০ টিরও বেশি পর্বে অভিনয় করেছিলেন। এরপর ২০১৪ সালে তিনি একটি কন্নড় ছবি উগ্রাম -এ অভিনয় করার সুযোগ পান। তিনি ২০১৫ সালের বিন্দাস টিভির অনুষ্ঠান "জিন্দেগি উইন্স"- এ একটি চরিত্রে অভিনয় করেন। অক্ষিতা ২০১৫ সালে ইমরান হাশমি অভিনীত "মিস্টার এক্স" এবং অক্ষয় কুমার অভিনীত ব্রাদার্স ছবিতে শিশুশিল্পী হিসাবে অভিনয় করেছিলেন। 
এরপর তিনি ২০১৭ সালের সনি টিভির অনুষ্ঠান "ইয়ে মোহ মোহ কে ধাগে" -তে অভিনয় করেন। ২০১৭ সালে অ্যান্ডটিভির ধারাবাহিক অনুষ্ঠান হাফ ম্যারেজ -এ তিনি অভিনয় করেন। পুনরায় ২০১৮ সালের অ্যান্ডটিভির অন্য ধারাবাহিক অনুষ্ঠান মিটেগি লক্স্মন রেখা -তে তিনি সহায়ক চরিত্রে অভিনয় করেন। ২০১৯ সালে, তিনি প্রথমবারের মতো সব টিভির অনুষ্ঠান "ভাখরওয়াড়ি" -তে প্রধান চরিত্রে অভিনয় করেন। কোভিড-১৯ মহামারীর কারণে অনুষ্ঠানটি ২০২০ সালে শেষ হয়ে যায়।
এরপর তিনি সনি টিভির জনপ্রিয় অনুষ্ঠান ইশ্ক পর জোর নহিতে ইশকি আহান মালহোত্রার চরিত্রে অভিনয় করেন। এই ধারাবাহিকে তার সহ অভিনেতা পরম সিংয়ের সাথে তার রসায়ন ভক্ত এবং সমালোচক উভয়ের দ্বারাই অত্যন্ত প্রশংসিত হয়েছিল। পর্দার বাইরে তাদের বন্ধুত্ব তাদের ভক্তদের কাছে খুবই পছন্দের এবং তাদের ভক্তরা তাদের জুটিকে "পরক্ষিতা" বলে ডাকে। ২০২১ সালের লায়ন্স গোল্ড অ্যাওয়ার্ডসে পরম এবং অক্ষিতা যথাক্রমে সেরা অভিনেতা (সমালোচক) এবং সেরা অভিনেত্রীর (সমালোচক) পুরস্কার পান। প্রযোজনা সংস্থা এবং চ্যানেলের মধ্যে সৃজনশীল পার্থক্যের কারণে অনুষ্ঠানটি ২০২১ সালের ২০ আগস্ট তারিখে শেষ হয়।
এরপর তিনি অভিনেতা হিতেশ ভরদ্বাজের বিপরীতে জি টিভির ধারাবাহিক "ইস মোড় সে যাতে হ্যায়" -তে প্রধান চরিত্রে অভিনয় করেছেন।
এলিস রিগস হান্ট

এলিস রিগস হান্ট (১৪ই জুন, ১৮৮৪ - ২১শে আগস্ট, ১৯৭৪) ছিলেন একজন আমেরিকান নারী অধিকার কর্মী, সাংবাদিক, লেখিকা এবং বক্তা। তিনি মার্কিন যুক্তরাষ্ট্রের নিউ ইয়র্ক এবং পশ্চিম ভার্জিনিয়া উভয় ক্ষেত্রেই নারী ভোটাধিকার আন্দোলনের একজন সংগঠক হিসেবে সক্রিয় ছিলেন। তবে তাঁর সক্রিয়তা আন্তর্জাতিকভাবে প্রসারিত হয়েছিল কারণ তিনি প্রায়শই ইউরোপে নারী ভোটাধিকার এবং আন্তর্জাতিক শান্তি সম্পর্কিত সম্মেলনে যোগ দিতেন।
শ্রী এবং শ্রীমতি চার্লস হান্টের কন্যা এলিস রিগস হান্ট একটি ধনী পরিবারে জন্মগ্রহণ করেছিলেন। তিনি ১৮৮৪ সালের ১৪ই জুলাই জন্মগ্রহণ করেন। তিনি নিউ ইয়র্ক শহরে বড় হয়ে ওঠেন। সেখানে তাঁর শৈশব কেটেছে বেসরকারি স্কুলে পড়াশোনার মধ্য দিয়ে। ১৯০৭ থেকে ১৯০৮ সাল পর্যন্ত, তিনি কলম্বিয়া বিশ্ববিদ্যালয়ের সাংবাদিকতা স্কুলে পড়াশোনা করেন এবং পরে ড্রেক বিজনেস স্কুলে পড়াশোনা করেন।
এলিস রিগস হান্ট ১৯০০ সালের গোড়ার দিক থেকে ১৯২০ সালের গোড়ার দিক পর্যন্ত ২০ বছর নিউ ইয়র্ক স্টেটের নারী ভোটাধিকার সমিতির সাথে কাটিয়েছেন, এর মধ্যে ১০ বছর তিনি স্বেচ্ছাসেবক হিসেবে ছিলেন। ১৯০৯ থেকে ১৯২৪ সাল পর্যন্ত নিউ ইয়র্কের সংবাদপত্রগুলির বিদেশী সংবাদদাতা হিসেবে তিনি সফল সাংবাদিক ছিলেন, এরপর তিনি অন্যান্য লেখালেখির দিকে ঝুঁকে পড়েন।
একজন সাংবাদিক হিসেবে, তিনি নিউ ইয়র্ক ইভিনিং পোস্ট, নিউ ইয়র্ক ট্রিবিউন, নিউ ইয়র্ক ইভিনিং মেল, নিউ ইয়র্ক কল, লণ্ডন ডেইলি হেরাল্ড, লা ভি ওভারিয়ের (প্যারিস), দ্য ওয়ার্কার্স ড্রেডনট, লণ্ডন, বুলেটিন অফ দ্য পিপলস, কাউন্সিল অফ আমেরিকা এবং বুলেটিন অফ দ্য আমেরিকান ওম্যান সাফ্রেজ অ্যাসোসিয়েশনে অবদান রেখেছেন। প্রথম বিশ্বযুদ্ধের সময় তিনি একজন আন্তর্জাতিক সংবাদদাতা হিসেবেও কাজ করেছিলেন, সেই সময় এলিস ভার্সাই চুক্তি এবং লীগ অফ নেশনস- এর সংগঠন সম্পর্কে আলোচনা করেছিলেন। তিনি প্রায়শই নারীর মর্যাদা সম্পর্কিত আন্তর্জাতিক অনুষ্ঠানে যোগ দিতেন, যার মধ্যে ১৯২১ সালের জুলাই মাসে ভিয়েনায় প্রেস কমিটির সদস্য হিসেবে তৃতীয় আন্তর্জাতিক নারী কংগ্রেসও অন্তর্ভুক্ত ছিল। ১৯৩১ সালের অক্টোবর থেকে ১৯৩২ সালের অক্টোবরের মধ্যে, তিনি ত্রৈমাসিক পত্রিকা "পেনিয়েল" প্রকাশ ও সম্পাদনা করেন। সামাজিক উন্নতির একটি রূপ হিসেবে মুখোমুখি যোগাযোগের মূল্যকে জোর দেওয়ার উপর দৃষ্টি নিবদ্ধ করে, পত্রিকার সুযোগকে একজন অজ্ঞাত লেখক পাক্ষিক পর্যালোচনার মাধ্যমে উড়িয়ে দেন, তিনি লেখেন "নতুন মনোবিজ্ঞান এবং সর্বেশ্বরবাদের জগাখিচুড়ি, নারী সাহিত্য ক্লাবগুলির ব্যবহারের জন্য তৈরি হয়েছে"।
এলিস অনেক নারী ভোটাধিকার অনুষ্ঠানে বক্তা ছিলেন এবং নিউ ইয়র্ক স্টেটের নারী ভোটাধিকার সমিতির সাথে থাকাকালীন নারী ভোটাধিকার সম্পর্কিত বক্তৃতা সফরে অংশগ্রহণ করেছিলেন। ১৯১৭ সালের শরৎকালে পশ্চিম ভার্জিনিয়ার ১৩টি শহরে নারীদের ভোটদানের বিষয়ে অ্যানা হাওয়ার্ড শ-এর অংশগ্রহণের সময় একাধিক অনুষ্ঠান আয়োজনে তিনি সহায়তা করেছিলেন এবং বক্তব্য রেখেছিলেন। তিনি বিভিন্ন সংস্থার সদস্য ছিলেন, যার মধ্যে রয়েছে কলোনিয়াল ডেমস অফ আমেরিকা, অর্ডার অফ কলোনিয়াল লর্ডস অফ ম্যানরস ইন আমেরিকা এবং হুগেনট সোসাইটি অফ নিউ ইয়র্ক।
প্রিয়াংকা পুরোহিত

প্রিয়াঙ্কা পুরোহিত (জন্ম ৭ অক্টোবর ১৯৯১) একজন ভারতীয় টেলিভিশন অভিনেত্রী যিনি "স্প্লিটসভিলা ৭" -এ প্রতিযোগী হিসাবে অংশগ্রহণ করেছিলেন। তিনি"কৃষ্ণদাসী" টিভি ধারাবাহিকে পূর্বা দেশমুখের চরিত্রে অভিনয় করার জন্য পরিচিত।
পুরোহিত ২০১৪ সালে এমটিভি ইন্ডিয়ার বিনোদনমূলক অনষ্ঠান "স্প্লিটসভিলা ৭-" এ অংশগ্রহণের মাধ্যমে টেলিভিশন জগতে পা রাখেন। সেই একই বছর, তিনি সনি পালের "ইয়ে দিল সুন রাহা হ্যায়" ধারাবাহিকে গৌরী চরিত্রে অভিনয়ের মাধ্যমে তার অভিনয়জীবন শুরু করেন। ২০১৫ সালে, তিনি জি টিভির বন্ধন ধারাবাহিকে পিঙ্কি চরিত্রে এবং লাইফ ওকের "কলশ" ধারাবাহিকে পল্লবী চরিত্রে অভিনয় করেন। এর পরের বছর পুরোহিত কালারস টিভির "কৃষ্ণদাসী" ধারাবাহিকে পূর্বা দেশমুখের চরিত্রে অভিনয় করেছিলেন। 
২০১৭ সালে তিনি জি টিভির "সংযুক্ত" ধারাবাহিকে হেতাল শাহ চরিত্রে অভিনয় করেছিলেন। ২০১৭ থেকে ২০১৮ সাল পর্যন্ত, তিনি অ্যান্ডটিভি -এর সামাজিক নাটক "হাফ ম্যারেজ-" এ চাঁদনী কানোজিয়ার চরিত্রে অভিনয় করেছিলেন। ২০১৮ থেকে ২০১৯ পর্যন্ত, পুরোহিত জি টিভির "আপ কে আ জানে সে" ধারাবাহিকে ভূমি চরিত্রে অভিনয় করেছিলেন। ২০১৯ থেকে ২০২০ পর্যন্ত, তিনি সব টিভির "তেরা কেয়া হোগা আলিয়া" ধারাবাহিকে তারা কোহলি চরিত্রে অভিনয় করেছেন যেখানে তার সহ অভিনেতা ছিল হর্ষদ অরোরার। 
২০২১ সালে, তিনি ভুটের রহস্য-রোমাঞ্চধর্মী প্রকল্প "সুমের সিং কেস ফাইলস: গার্লফ্রেন্ডস" -এ বৈদেহী চরিত্রে অভিনয় করেছিলেন, যেখানে তার সহ-অভিনেতা ছিলেন রণবিজয় সিং এবং আয়াজ আহমেদ । সামান্য বিরতির পর পুরোহিত "মঙ্গল লক্ষ্মী" ধারাবাহিকে জিয়া চরিত্রে অভিনয়ের মাধ্যমে টেলিভিশনে প্রত্যাবর্তন করেন।
শগুন শর্মা

শগুন শর্মা একজন ভারতীয় অভিনেত্রী যিনি মূলত হিন্দি টেলিভিশনে কাজ করেন। তিনি "ইশ্ক পর জোর নহি" ধারাবাহিকে সোনালি মালহোত্রা রাঠোর, "সাসুরাল গেন্দা ফুল ২" ধারাবাহিকে তানিয়া অবস্তি কাশ্যপ, "হরফুল মোহিনী" ধারাবাহিকে মোহিনী বিজয়ন চৌধুরী এবং "ইয়ে হ্যায় চাহতে" ধারাবাহিকে কাশভি সবরওয়ালের চরিত্রে অভিনয়ের জন্য সর্বাধিক পরিচিত। 
শগুন শর্মা ২৮ অক্টোবর ভারতের হিমাচল প্রদেশের পালামপুরে একটি হিন্দু পরিবারে জন্মগ্রহণ করেন 
শর্মা ২০১৫ সালে স্টার প্লাসের শো "কুছ তো হ্যায় তেরে মেরে দরমিয়াঁ" ধারাবাহিকে সঞ্জনা কাপুরের চরিত্রে অভিনয়ের মাধ্যমে অভিনয় জগতে পদার্পন করেন। এরপর তাকে বেশ কয়েকটি হিন্দি ধারাবাহিকে সমান্তরাল চরিত্র, প্রধান চরিত্র এবং পার্শ্ব চরিত্রে অভিনয় করতে দেখা গেছে।
২০২১ সালের মার্চ মাসে তিনি সনি টিভির ধারাবাহিক অনুষ্ঠান "ইশক পার জোর নাহি" -তে সোনু চরিত্রে অভিনয় করেন। ২০২১ সালের ডিসেম্বরে, তিনি স্টার ভারতের ধারাবাহিক "সসুরাল গেন্দা ফুল ২" -এ প্রধান চরিত্রে অভিনয়ের সুযোগ পান। সেই ধারাবাহিকে তিতলি চরিত্রে অভিনয়ের মাধ্যমে তার অভিনয় জীবনে তিনি যুগান্তকারী সাফল্য অর্জন করেন। 
২০২২ সালের জুন মাসে শর্মা কালারস টিভির ধারাবাহিক "হরফুল মোহিনীতে" প্রধান চরিত্র মোহিনী বিজয়নের ভূমিকায় অভিনয় করে। ২০২২ সালের সেপ্টেম্বরে শর্মা আদনান খান এবং রাকেশ বেদীর সাথে একটি স্বল্পদৈর্ঘ্য চলচ্চিত্র "মেরা নম্বর কব আয়েগা"-তে অভিনয় করেন, যা বিভিন্ন চলচ্চিত্র উৎসবে আনুষ্ঠানিকভাবে প্রদর্শনের জন্য নির্বাচিত হয় এবং ২৫টিরও বেশি পুরস্কার জিতে নেয়।
২০২৩ থেকে ২০২৪ সাল পর্যন্ত, শগুন শর্মা অভিনেতা প্রবীষ্ঠ মিশ্রের বিপরীতে, স্টার প্লাসের ইয়ে হ্যায় চাহতেঁ ধারাবাহিকে কাশভি বাজওয়ার চরিত্রে অভিনয় করেন।
কাতলাগাড়ী ডিগ্রি কলেজ

কাতলাগড়ী ডিগ্রি কলেজ ঝিনাইদহ জেলার শৈলকুপা উপজেলায় অবস্থিত জাতীয় বিশ্ববিদ্যালয় অধিভুক্ত একটি কলেজ। কলেজটি ১৯৯৯ সালে প্রতিষ্ঠিত হয়।
২০২৫ বুলডোজার কর্মসূচি

২০২৫ সালের বুলডোজার কর্মসূচি ২০২৫ সালের ৫ ফেব্রুয়ারী শুরু হয়েছিল, যার লক্ষ্য ছিল ঢাকার ধানমন্ডি ৩২-এ অবস্থিত বঙ্গবন্ধু স্মৃতি জাদুঘর এবং আওয়ামী লীগ সদস্যদের মালিকানাধীন অন্যান্য স্থাপনা ভাঙচুর এবং সম্পূর্ণরূপে ভেঙে ফেলা। এটি নির্বাসিত প্রাক্তন প্রধানমন্ত্রী শেখ হাসিনার একটি লাইভ স্ট্রিমিংয়ের প্রতিক্রিয়া হিসাবে শুরু হয়েছিল।
২০২৫ সালের ৫ ফেব্রুয়ারি নির্বাসিত থাকাকালীন প্রাক্তন প্রধানমন্ত্রী শেখ হাসিনা একটি লাইভ স্ট্রিমিংয়ে উপস্থিত হন। যা বৈষম্য বিরোধী ছাত্র আন্দোলনের মধ্যে ব্যাপক অস্থিরতা সৃষ্টি করে এবং ভাষণটিকে রাষ্ট্রবিরোধী বলে মনে করে। ফলস্বরূপ অনলাইন কর্মীরা বঙ্গবন্ধু স্মৃতি জাদুঘর নামে রূপান্তর করা ধানমন্ডি ৩২ নম্বর বাড়ি ভাঙচুরের ডাক দেয়, যা শেখ মুজিবুর রহমানের প্রাক্তন বাসভবন ছিল।
ধ্বংস প্রক্রিয়ার সময় বিভিন্ন ধরনের নির্মাণ যানবাহন ব্যবহার করা হয়েছিল, বিশেষ করে বুলডোজার, যা কাঠামোগুলো ভেঙে ধ্বংসস্তূপে পরিণত করেছিল। ভাঙা অংশ এবং দেয়াল সরানোর জন্য ক্রেন ব্যবহার করা হয়েছিল, যাতে বুলডোজার সহজে সেগুলো গুঁড়িয়ে দিতে পারে। তিন তলা বিশিষ্ট বাসভবনের উপরের অংশ ভাঙতে খননকারী যন্ত্র ব্যবহার করা হয়, পাশাপাশি আশপাশের গাছও উপড়ে ফেলা হয়। বিক্ষোভকারীরা ভাঙচুরের জন্য নির্মাণ রড, হাতুড়ি এবং জ্যাকহ্যামার ব্যবহার করে। অনেকেই খালি হাতেই কাঠামোর বিভিন্ন অংশ ভেঙে ফেলে। এক পর্যায়ে, তারা বাসভবনে আগুন ধরিয়ে দেয়।
২০২৫ আইসিসি বিশ্ব টেস্ট চ্যাম্পিয়নশিপ ফাইনাল

২০২৩–২৫ আইসিসি বিশ্ব টেস্ট চ্যাম্পিয়নশিপের ফাইনাল ম্যাচ ২০২৫ সালের ১১ থেকে ১৪ জুন সময়ে ইংল্যান্ডের লন্ডনের লর্ডসে অনুষ্ঠিত হয়। ম্যাচটিতে দক্ষিণ আফ্রিকা ও অস্ট্রেলিয়া অংশগ্রহণ করেন। দক্ষিণ আফ্রিকা ৫ উইকেটে জিতে আইসিসি বিশ্ব টেস্ট চ্যাম্পিয়নশিপের তৃতীয় আসরের শিরোপা জয় লাভ করেন। এটি চ্যাম্পিয়নশিপে দক্ষিণ আফ্রিকার প্রথম জয় চিহ্নিত করেছে। বিজয়ী হিসাবে, তারা মার্কিন ডলার ৩.৬ মিলিয়ন মার্কিন ডলার নগদ পুরস্কার পেয়েছে, যখন অস্ট্রেলিয়ান দল ২.১ মিলিয়ন মার্কিন ডলার নগদ পুরস্কার পেয়েছে। ১৯৯৮ সালের পর এটি দক্ষিণ আফ্রিকার দ্বিতীয় আইসিসি ট্রফি।
পয়েন্ট পদ্ধতির আগের আসরের চেয়ে অপরিবর্তিত রয়েছে। ম্যাচ শেষে প্রয়োজনীয় ওভার রেটে পিছিয়ে থাকা একটি দল পিছিয়ে থাকা প্রতিটি ওভারের জন্য এক পয়েন্ট কাটা হয়। পূর্ববর্তী সংস্করণের মতো, প্রতিযোগিতায় অংশগ্রহণকারী মোট পয়েন্টের মধ্যে প্রাপ্ত মোট পয়েন্টের শতাংশের ভিত্তিতে দলগুলি লিগ টেবিলে স্থান পেয়েছে।
২০২৩–২৫ আইসিসি বিশ্ব টেস্ট চ্যাম্পিয়নশিপের সময়, অস্ট্রেলিয়া ও দক্ষিণ আফ্রিকা উভয়ই পয়েন্টের দিক থেকে শীর্ষস্থানীয় দল হিসেবে আবির্ভূত করা হয়। ফাইনালে উত্তীর্ণ হওয়ার পর আইসিসি পুরুষদের টেস্ট র‍্যাঙ্কিংয়ের শীর্ষস্থান ধরে রেখেছে অস্ট্রেলিয়া এবং দক্ষিণ আফ্রিকা দ্বিতীয় স্থানে রয়েছে। দক্ষিণ আফ্রিকা আইসিসি ডব্লিউটিসি ফাইনালে তাদের প্রথম উপস্থিতি করে, যেখানে অস্ট্রেলিয়া ২০২৩ সালের ফাইনালে ভারতের বিপক্ষে আগের সংস্করণে জিতেছিল।
২০২৫ সালের মে মাসে আইসিসি ফাইনালের জন্য প্রাইজমানি প্রকাশ করে। চ্যাম্পিয়ন দলকে ৩৬ লাখ মার্কিন ডলার ও রানার্স-আপ দলকে ২.১৬ মিলিয়ন মার্কিন ডলার দেওয়া হবে।
উৎস: আইসিসি. কম
এছাড়াও অস্ট্রেলিয়া ব্রেন্ডান ডগেটকে সফরকারী রিজার্ভ খেলোয়াড় হিসেবে ঘোষণা করা হয়।
আইসিসি ফাইনালের জন্য নিম্নলিখিত ধারাভাষ্যকারদের প্যানেল ঘোষণা করা হয়েছে:
নন্হি কলি প্রকল্প

নন্হি কলি প্রকল্প হল একটি ভারতীয় বেসরকারি সংস্থা যারা ভারতের সুবিধাবঞ্চিত মেয়েদের শিক্ষায় সহায়তা করে।
১৯৯৬ সালে এই সংস্থাটির প্রতিষ্ঠা করেন আনন্দ মাহিন্দ্রা। নান্দি ফাউন্ডেশন এবং কেসি মাহিন্দ্রা এডুকেশন ট্রাস্ট দ্বারা এটি যৌথভাবে পরিচালিত হয়। এটি মাহিন্দ্রা গ্রুপের কর্পোরেট সামাজিক দায়বদ্ধতা কার্যক্রমের অংশ।
ভারতে দীর্ঘমেয়াদী ইতিবাচক প্রভাব ফেলার একটি উপায় হিসেবে, নন্হি কলি প্রকল্প মনে করে, ছোট মেয়েদের এবং মহিলাদের শিক্ষিত করা প্রয়োজন। অলাভজনক সংস্থার সভাপতি শীতল মেহতা "ডেইলি নিউজ অ্যান্ড অ্যানালাইসিসকে" এক সাক্ষাৎকারে বলেন যে, "দেশের অল্প বয়সী মেয়েরা, যারা তাদের মৌলিক অধিকার থেকে বঞ্চিত, আমরা তাদের দুর্দশা সম্পর্কে বিশ্বব্যাপী একটি সচেতনতা তৈরি করতে চেয়েছিলাম।"
নন্হি কলির জন্য নির্বাচিত শিক্ষার্থীরা আর্থিক এবং একাডেমিক উভয় ধরণের সহায়তা পায়। তারা গণিত, বিজ্ঞান এবং ভাষা সম্বন্ধে শেখার জন্য বিশেষ ক্লাসে যোগ দেয়। তাদের শিক্ষার জন্য যেসব খরচ অবিলম্বে বোঝা যায় না, বা প্রাথমিক মূল্যে অন্তর্ভুক্ত নয় (হিডেন কস্ট), যেমন, পেন্সিল, খাতা, স্কুল ব্যাগ, ইউনিফর্ম, জামাকাপড় এবং জুতো ইত্যাদি খরচ নন্হি কলি বহন করে। তহবিল আসে ব্যক্তিগত এবং কর্পোরেট দাতাদের কাছ থেকে, তারা একটি নির্দিষ্ট শিশুর জন্য অর্থায়ন করে এবং স্কুলে তার অগ্রগতি সম্পর্কে নিয়মিত হালনাগাদ পায়। স্পনসররা অনলাইন "গিফট স্টোর"-এ গিয়ে শিক্ষার্থীর জন্য নির্দিষ্ট জিনিসপত্র কিনতে পারে। মাহিন্দ্রা গোষ্ঠী নন্হি কলি প্রকল্পের মাধ্যমে ২২,০০০ শিশু কন্যার শিক্ষার পৃষ্ঠপোষকতা করে।
তৃতীয় পক্ষের মূল্যায়ন দেখায় যে নন্হি কলি মেয়েদের জীবনে উল্লেখযোগ্য প্রভাব ফেলে। এক বছরের মধ্যে, নন্হি কলি শিক্ষার্থীদের শেখার ফলাফলে উন্নতি হয়েছে উপজাতীয় ছত্তিশগড়ে ৪০ শতাংশ থেকে শুরু করে মুম্বাইয়ে ৭৮ শতাংশ পর্যন্ত।
প্রাচী বন্সল

প্রাচী বন্সল (জন্ম: ১৯ মার্চ ১৯৯৫) একজন ভারতীয় অভিনেত্রী যিনি মূলত হিন্দি টেলিভিশনে কাজ করেন। প্রাচী কালারস টিভির ধারাবাহিক "থপকি প্যায়ার কি ২" -তে বাণী আগরওয়াল সিংহানিয়া এবং সনি টিভির পৌরাণিক ধারাবাহিক"শ্রীমদ রামায়ণ" -এ সীতা / লক্ষ্মীর চরিত্রে অভিনয়ের জন্য সবচেয়ে বেশি পরিচিত। 
২০১৭ সালে "বকুলা বুয়া কা ভূত" ধারাবাহিকের মাধ্যমে বন্সল অভিনয় জগতে আত্মপ্রকাশ করেন। এই ধারাবাহিকে তিনি একটি ছোট ভূমিকায় অভিনয় করেছিলেন। সেই একই বছর তিনি "হমে হক চাহিয়ে..." "হক সে" চলচ্চিত্রে অভিনয় করে সিনেমা জগতে আত্মপ্রকাশ করেন। এই সিনেমাতে অভিনেতা অঙ্কিত ভরদ্বাজের বিপরীতে প্রাচী অভিনয় করেছিলেন। তিনি একজন প্রতিবেদকের ভূমিকায় অভিনয় করেছিলেন। 
২০২২ সালে বন্সল প্রথম মূখ্য ভূমিকায় অভিনয় করার সুযোগ পান। তিনি কালারস টিভির "থাপকি পেয়ার কি ২" ধারাবাহিকে অভিনেতা আকাশ আহুজার বিপরীতে অভিনয় করেন। তিনি ধারাবাহিকের মূখ্য চরিত্র বাণী থাপকি আগরওয়াল সিঙ্গানিয়া চরিত্রে অভিনয় করেছিলেন। ২০২৩ সালে প্রাচী কালারস টিভির পৌরাণিক ধারাবাহিক "শিব শক্তি - তপ ত্যাগ তান্ডব-" এ দেবী "গঙ্গার" চরিত্রে অভিনয় করেছিলেন। 
২০২৪ সালের জানুয়ারী থেকে, বন্সল অভিনেতা সুজয় রেউ-এর বিপরীতে, সনি টিভির পৌরাণিক ধারাবাহিক "শ্রীমদ রামায়ণে" দেবী সীতা ও দেবী লক্ষ্মীর দ্বৈত চরিত্রে অভিনয় করছেন। এই অনুষ্ঠানটি তার অভিনয় জীবনের এক গুরুত্বপূর্ণ মোড় হিসেবে বিবেচিত হয়। দেবী সীতা ও দেবী লক্ষ্মীর দ্বৈত চরিত্রে তার অভিনয় দর্শকদের প্রশংসা অর্জন করে।
রতন রাজপুত

রতন রাজপুত, হলেন একজন ভারতীয় টেলিভিশন অভিনেত্রী এবং ব্লগার যিনি জি টিভির আগলে জনম মোহে বিটিয়া হি কিজো ধারাবাহিকের প্রধান চরিত্র লালির ভূমিকায় অভিনয়ের জন্য পরিচিত। পরে, তিনি স্টার প্লাসের পৌরাণিক ধারাবাহিক "মহাভারতে" অম্বা এবং অ্যান্ডটিভির ভক্তিমূলক ধারাবাহিক"সন্তোষী মা" -তে সন্তোষী চরিত্রে অভিনয় করেছিলেন। 
রতনের জন্ম ও বড় হওয়া বিহারে। সেখান থেকেই তিনি তার স্কুলজীবন সম্পন্ন করেন।
২০০৬ সালে "রাবণ" ধারবাহিকের মাধ্যমে টেলিভিশনে আত্মপ্রকাশ করেন রতন। তিনি জি টিভির ধারাবাহিক "অগলে জনম মোহে বিটিয়া হি কিজো" -তে মুখ্য নারী চরিত্র লালির ভূমিকাত অভিনয় করে খ্যাতি অর্জন করেন তিনি। এই চরিত্রে তার অভিনয়ের জন্য তিনি অসংখ্য পুরস্কার অর্জন করেন। ২০১৩ সালে রতন কালারস টিভির রিয়েলিটি শো বিগ বস ৭ -এ অংশগ্রহণ করেছিলেন। অনুষ্ঠানের ২৮ তম দিনে তিনি প্রতিযোগীতা থেকে বহিস্কৃত হন।
বাবার মৃত্যুরপর রতন বিষণ্ণতায় ভুগছিলেন এবং এই বিষণ্ণতা কাটিয়ে উঠতে ভ্রমণ শুরু করেছিলেন। ২০২০ সালে লকডাউনের পর রতন তার ইউটিউব চ্যানেল শুরু করেন যেখানে তিনি তার ভ্রমণের গল্প সমাজমাধ্যমে প্রকাশ করতে শুরু করেন। রতন লকডাউনের ভিডিওগুলি সমাজ মাধ্যমে আলোড়ন তুলেছিল এবং প্রধান সংবাদ মাধ্যমে তা প্রকাশিত হয়েছিল।
ব্যাঙ্গর বিশ্ববিদ্যালয়

ব্যাঙ্গর বিশ্ববিদ্যালয় ( ) ওয়েলসের গুইনেডের ব্যাঙ্গরে অবস্থিত একটি পাবলিক গবেষণা বিশ্ববিদ্যালয় । এটি ১৮৮৫ সালে তার রাজকীয় সনদ লাভ করে এবং ফেডারেল ইউনিভার্সিটি অফ ওয়েলসের প্রতিষ্ঠাকালীন প্রতিষ্ঠানগুলির মধ্যে একটি।
বিশ্ববিদ্যালয়টি পূর্বে ইউনিভার্সিটি কলেজ অফ নর্থ ওয়েলস ( UCNW ; ) নামে পরিচিত ছিল, এবং পরে ইউনিভার্সিটি অফ ওয়েলস, ব্যাঙ্গর ( UWB ; ) নামকরণ করা হয়। ২০০৭ সালে ওয়েলস বিশ্ববিদ্যালয় থেকে আলাদা হওয়ার পর ব্যাঙ্গর বিশ্ববিদ্যালয় নামকরণ করা হয়।
বিশ্ববিদ্যালয়টিতে ৩টি একাডেমিক কলেজ এবং ১১টি স্কুলে ৯,০০০ এরও বেশি শিক্ষার্থী রয়েছে। ক্যাম্পাসটি ব্যাঙ্গরের একটি বড় অংশ নিয়ে গঠিত এবং মেনাই ব্রিজের কাছাকাছি পর্যন্ত বিস্তৃত। রেক্সহ্যামে এটির দ্বিতীয় ক্যাম্পাস আছে, যেখানে মূলত স্বাস্থ্যসেবা সম্পর্কিত কোর্স পড়ানো হয়।
বিশ্ববিদ্যালয় হলটি কুইন অ্যানের স্টাইলে লাল ইট দিয়ে নির্মিত প্রথম গুরুত্বপূর্ণ ব্লক। এটি ১৮৯৭ সালে চালু হয়েছিল অধ্যাপক জন মরিস জোন্সের সম্মানে ১৯৭৪ সালে এই ভবনটি ওয়েলশ-ভাষা হল নিউড জন মরিস-জোন্স হওয়ার কথা ছিল। এটি এখন নিউড রথবোন নামে পরিচিত।
বিশ্ববিদ্যালয়ে নয়জন অধ্যক্ষ/ উপাচার্য ছিলেন:
সাংহাই পোর্ট ফুটবল ক্লাব

সাংহাই পোর্ট ফুটবল ক্লাব (, ; সাধারণত সাংহাই পোর্ট এফসি এবং পূর্বে সাংহাই এসআইপিজি নামে পরিচিত) হচ্ছে সাংহাই ভিত্তিক একটি চীনা পেশাদার ফুটবল ক্লাব। এই ক্লাবটি বর্তমানে গণপ্রজাতন্ত্রী চীনের শীর্ষ স্তরের ফুটবল লিগ চীনা সুপার লিগে প্রতিযোগিতা করে। এই ক্লাবটি ২০০৫ সালে প্রতিষ্ঠিত হয়েছে। ৩৭,০০০ ধারণক্ষমতাবিশিষ্ট পুডং ফুটবল স্টেডিয়ামে ক্লাবটি তাদের সকল স্বাগতিক ম্যাচ গুলো আয়োজন করে থাকে।
সুভি আহুজা

সুভি আহুজা দাভে যিনি সুভি আহুজা নামেই বেশি পরিচিত, একজন ভারতীয় টেলিভিশন এবং চলচ্চিত্র অভিনেত্রী। ইনি সনি সাবের ধারাবাহিক "ইয়ারো কা টশন" -এ সঞ্জু চরিত্রে এবং অ্যান্ডটিভির ধারাবাহিক অনুষ্ঠান "বড়ি দেবরানি" (২০১৫) -তে মনীষা চরিত্রে অভিনয়ের জন্য পরিচিত।
২০১১ সালে তিনি শঙ্খদীপ পরিচালিত বলিউডের প্রেমধর্মী চলচ্চিত্র "আশিকি ডট ইন" -এ অভিনয়ের মাধ্যমে তিনি অভিনয় জগতে আত্মপ্রকাশ করেন। এরপর তিনি ধারাবাহিক "ইয়ারো কা টশন" -এ সঞ্জু চরিত্রে অভিনয় করেন। এই ধারাবাহিকটি সনি সাব চ্যানেলে সম্প্রচারিত হয়েছিল। এই ধারাবাহিকে তার সহ অভিনেতা ছিলেন অনিরুদ্ধ দাভে যার সাথে তার পরবর্কালে বিয়ে হয়। তিনি অনিরুদ্ধ দাভের সাথে "বন্ধন" ধারাবাহিকেও কাজ করেছিলেন যা ২০১৪ সালে জি টিভিতে সম্প্রচারিত হয়। এর পর তিনি "বড়ি দেবরানী" ধারাবাহিকে একটি গুরুত্বপূর্ণ পার্শ্ব চরিত্রে অভিনয় করার জন্য নির্বাচিত হন। ধারাবাহিকটি ২০১৫ সালে অ্যান্ডটিভিতে সম্প্রচারিত হয়েছিল। এই ধারাবাহিকে সুভি মনীষা চরিত্রে অভিনয় করেছিলেন।
২০১৫ সালের ২৪ নভেম্বর তারিখে সুভি ভারতীয় টেলিভিশন অভিনেতা অনিরুদ্ধ দাভেকে বিয়ে করেন। এই দম্পতির একটি ছেলে আছে। তারা জি টিভির "বন্ধন" (২০১৪) এবং সনি সাবের "ইয়ারো কা টশন" (২০১৭) ধারাবাহিকে একসাথে কাজ করেছিলেন।
শিব্যা পাঠানিয়া

শিব্যা পাঠানিয়া (জন্ম: ২৬ জুলাই ১৯৯১) একজন ভারতীয় অভিনেত্রী যিনি মূলত হিন্দি টেলিভিশনে কাজ করেন। পাঠানিয়া কালারস টিভির পৌরাণিক ধারাবাহিক "রাম সিয়া কে লব কুশ" -এ দেবী সীতা, স্টার ভারতের পৌরাণিক ধারাবাহিক "রাধাকৃষ্ণ" -এ রাধা এবং কালারস টিভির পৌরাণিক ধারাবাহিক "লক্ষ্মী" "নারায়ণ-সুখ সামর্থ্য সন্তুলনে" দেবী লক্ষ্মীর চরিত্রে অভিনয়ের জন্য ব্যাপকভাবে পরিচিত। 
শিব্যার বাবা সুভাষ পাঠানিয়া সিমলার শ্রম ও কর্মসংস্থান বিভাগে একজন আইন কর্মকর্তা ছিলেন। 
অভিনয় জগতে প্রবেশের আগে, শিব্যা সিমলায় অনুষ্ঠিত আন্তর্জাতিক গ্রীষ্ম উৎসবে "মিস সিমলা ২০১৩"-এর শিরোপা অর্জন করেছিলেন। এছাড়াও পাঠানিয়া "মিস ওয়ে" এবং "মিস বিউটিফুল স্মাইল" শিরোপাও জিতেছেন। 
এক বছর পরে তিনি অভিনেতা হর্ষদ চোপদার বিপরীতে "হামসফরস্" ধারাবাহিকে মুখ্য নায়িকার অভিনয় করার সযোগ পান। তার অভিনীত চরিত্রের নাম ছিল আরজু সাহির আজিম চৌধুরী। এই ধারাবাহিকে অভিনয়ের মাধ্যমে তার অভিনয় জগতে আত্মপ্রকাশ ঘটে ২০১৬ সালে, তিনি পর্বভিত্তিক টেলিভিশন অনুষ্ঠান "ইয়ে হ্যায় আশিকি" -এর একটি পর্বে জারা খান নামক চরিত্রে অভিনয় করেছিলেন। তিনি ২০১৬ সালে অভিনেতা কিংশুক বৈদ্যের বিপরীতে, সোনি টিভির ধারাবাহিক "এক রিশতা সাজেদারি কা" -তে সাঁচি মিত্তাল চরিত্রে অভিনয় ক্রে ব্যাপক প্রশংসা অর্জন করেছিলেন।
২০১৭ থেকে ২০১৮ পর্যন্ত, পাঠানিয়া জি টিভির "দিল ধুন্ডতা হ্যায়" ধারাবাহিকে রাভি কৌরের চরিত্রে অভিনয় করেছিলেন। তারপরে তিনি অভিনেতা "হিমাংশু সোনির বিপরীতে" স্টার ভারত -এর রাধাকৃষ্ণ ধারাবাহিকে রাধা চরিত্রে অভিনয় করেন এবং অ্যান্ডটিভির পর্বভিত্তিক ভৌতিক ও রোমাঞ্চধর্মী ধারাবাহিক "লাল ইশক-" এর একটি পর্বে প্রিয়ার চরিত্রে অভিনয় করেন। তিনি "বিক্রম বেতাল কি রহস্য গাথা" ধারাবাহিকে একটি ছোট চরিত্রে অভিনয় করেন।
এরপর, তিনি ২০১৯ থেকে ২০২০ সাল পর্যন্ত কালারস টিভির "রাম সিয়া কে লব কুশ" ধারাবাহিকে সীতার চরিত্রে অভিনয় করেন এবং এই ধারাবাহিকে তিনি আবার হিমাংশু সোনির সাথে জুটি বাধেন।
লরেন কোহান

লরেন কোহান (জন্ম জানুয়ারি ৭, ১৯৮২) একজন মার্কিন অভিনেত্রী যিনি এএমসি-র পোস্ট-অ্যাপোক্যালিপটিক হরর টেলিভিশন সিরিজ "দ্য ওয়াকিং ডেড"-এ ম্যাগি রি চরিত্রে (২০১১–২০১৮; ২০২০–২০২২) এবং একই চরিত্রে "দ্য ওয়াকিং ডেড: ডেড সিটি"-এ পুনরায় অভিনয়ের (২০২৩–বর্তমান) জন্য পরিচিত। তার অন্যান্য উল্লেখযোগ্য টিভি চরিত্রগুলির মধ্যে রয়েছে ডার্ক ফ্যান্টাসি ড্রামা "সুপারন্যাচারাল"-এ বেলা ট্যালবট (২০০৭–২০০৮), সুপারন্যাচারাল টিন ড্রামা "দ্য ভ্যাম্পায়ার ডায়েরিজ"-এ রোজ (২০১০–২০১২), অ্যাকশন কমেডি "চাক"-এ ভিভিয়ান ম্যাকআর্থার ভোলকফ (২০১১), অ্যাকশন কমেডি-ড্রামা "হুইস্কি ক্যাভালিয়ার"-এ ফ্রান্সেসকা "ফ্রাঙ্কি" ট্রোব্রিজ (২০১৯), এবং অ্যাডাল্ট অ্যানিমেটেড সুপারহিরো শো "ইনভিন্সিবল"-এ ওয়ার উম্যান (২০২১–বর্তমান)। তার অভিনিত চলচ্চিত্রের মধ্যে রয়েছে কমেডি "ভ্যান উইল্ডার: দ্য রাইজ অফ তাজ" (২০০৬), সাইকোলজিক্যাল থ্রিলার হরর "দ্য বয়" (২০১৬), বায়োগ্রাফিক্যাল ড্রামা "অল আইজ অন মি" (২০১৭), এবং অ্যাকশন থ্রিলার "মাইল ২২" (২০১৮)।
সোনল ঝা

সোনল ঝা (জন্ম: ২৯ জুলাই ১৯৭১) একজন ভারতীয় চলচ্চিত্র এবং টেলিভিশন অভিনেত্রী। ইনি "লিপস্টিক আন্ডার মাই বোরখা", "থ্রি স্টোরিস", "চিল্লার পার্টি" -এর মতো জনপ্রিয় চলচ্চিত্রে অভিনয় করেছেন। "না আনা ইস দেস লাডো" এবং "বালিকা বধু" এর মতো টিভি ধারাবাহিকে তার অভিনয়ের জন্য তিনি সর্বাধিক পরিচিত। 
সোনল ঝা বিহারের পাটনায় জন্মগ্রহণ করেন এবং শৈশব থেকেই তিনি নাটক ও থিয়েটার জগতের সাথে যুক্ত। পাটনায় তিনি ১৫ বছর ধরে একজন অভিনেত্রী এবং গায়িকা হিসেবে কাজ করেছিলেন। ঝা পরে উচ্চশিক্ষার জন্য দিল্লিতে চলে যান এবং দিল্লি বিশ্ববিদ্যালয় থেকে ইতিহাসে স্নাতকোত্তর ডিগ্রি অর্জন করেন।
সোনল ঝা "একজুতে থিয়েটার" গ্রুপের সদস্য ছিলেন। নাদিরা বাব্বরের মতো অভিনয় জগতের বিশিষ্ট ব্যক্তিত্বদের কাছ থেকে তিনি প্রশিক্ষন গ্রহণ করেন। তিনি সমগ্র ভারতজুড়ে বেশ কয়েকটি নাটকে অভিনয় করেছিলেন। অবশেষে, প্রকাশ ঝা তাকে তার আঞ্চলিক ( ভোজপুরি ) নাটকে অভিনয়ের জন্য নির্বাচিত করেন। সেখানে তিনি একজন মাতৃস্থানীয়া চরিত্রের ভূমিকায় অভিনয় করেন। "বালিকা বধু" ধারাবাহিকে ইরাবতীর চরিত্রে অভিনয় করে তিনি খ্যাতি অর্জন করেন। "সপনো কে ভঁবর মে" এবং "না আনা ইস দেস লাডো" ধারাবাহিকে গুরুত্বপূর্ণ ভূমিকা পালন করার পর তিনি ঘরে ঘরে পরিচিতি লাভ করেন। তার স্বল্পদৈর্ঘ্য চলচ্চিত্র "ম্যাড" মুম্বাই চলচ্চিত্র উৎসবে বিজয়ী হয়েছিল।
বাংলার সামুদ্রিক ইতিহাস

বাংলার সামুদ্রিক ইতিহাস বাংলার দক্ষিণ অঞ্চলে সমুদ্রের সঙ্গে মানুষের লিপিবদ্ধ মিথস্ক্রিয়ার যুগের প্রতিনিধিত্ব করে, যার মধ্যে রয়েছে জাহাজ চলাচল ও জাহাজ নির্মাণ, জাহাজডুবি, নৌযুদ্ধ, এবং সামরিক স্থাপনা ও বাতিঘর, যা বাংলায় নৌচলাচল ও উন্নয়নকে রক্ষা বা সহায়তা করার জন্য নির্মিত হয়েছিল। বাংলার দক্ষিণে বঙ্গোপসাগর অবস্থিত এবং অভ্যন্তরে নৌযান চলাচলযোগ্য নদী রয়েছে যা সামুদ্রিক পরিবহন ও বাণিজ্যের প্রভাবকে ব্যাপকভাবে সহজতর করেছে।
বাংলার সামুদ্রিক বাণিজ্য বঙ্গোপসাগরকে কেন্দ্র করে পরিচালিত হত। ষোড়শ ও সপ্তদশ শতাব্দীর বেশিরভাগ সময় ধরে, বাংলার প্রধান বন্দর, সাতগাঁও ও চট্টগ্রাম এবং পরবর্তীকালে হুগলি; বার্মা, মালাক্কা ও আচেহের সাথে উল্লেখযোগ্য বাণিজ্যিক সংযোগ বজায় রেখেছিল। দ্বিতীয় বাণিজ্য রুটটি বাংলাকে শ্রীলঙ্কা, মালদ্বীপ এবং মালাবার উপকূলের সাথে সংযুক্ত করেছিল, এবং তৃতীয়, সহায়ক রুটটি বাংলাকে গুজরাট ও পশ্চিম এশিয়ার সাথে সংযুক্ত করেছিল। করমণ্ডলের সাথে বাংলার উপকূলীয় বাণিজ্যও সমানভাবে গুরুত্বপূর্ণ ছিল, যা বার্ষিক বাংলার শস্য আমদানির উপর নির্ভর করত।
বাংলার উপকূলীয় ও বৈদেশিক পরিবহনের প্রধান রপ্তানি ছিল বিভিন্ন ধরণের উৎপাদিত পণ্য ও কৃষিজাত পণ্য―বস্ত্র, চাল, গম, ছোলা, চিনি, আফিম, পরিষ্কার মাখন এবং লবণ। বিনিময়ে, বাংলা মশলা, কর্পূর, চীনামাটির বাসন, রেশম, চন্দন কাঠ, হাতির দাঁত, ধাতু, শঙ্খ এবং কড়ি আমদানি করত, যার মধ্যে শেষটি বাংলার আর্থিক লেনদেনের একটি গুরুত্বপূর্ণ মাধ্যম হিসেবে প্রচারিত হত। ষোড়শ শতাব্দীতে পর্তুগিজদের আগমনের সাথে সাথেই বাংলা ইউরো-এশীয় বিনিময়ের জালে প্রবেশ করে যা এই অঞ্চলের অর্থনীতির কেন্দ্রবিন্দুতে পরিণত হয়।
পশ্চিমবঙ্গের পাণ্ডু রাজার ঢিবি খননকাজে দেখা গেছে যে প্রায় ১৬০০ খ্রিস্টপূর্বাব্দে তাম্রপ্রস্তরযুগীয় সংস্কৃতির সূচনা হয়েছিল, এবং তারপর ৯০০ খ্রিস্টপূর্বাব্দের দিকে লৌহযুগীয় সংস্কৃতির সূচনা হয়েছিল। এই স্থানে প্রাপ্ত সরঞ্জামগুলি সমুদ্র বাণিজ্যের ইঙ্গিত দেয়। এখান থেকে উদ্ধারকৃত কিছু নিদর্শন রোমে পাওয়া নিদর্শনগুলির সাথে সাদৃশ্যপূর্ণ, যা খুব প্রাথমিক যুগে ক্রিট ও ম্যাসিডোনিয়ান দ্বীপপুঞ্জের সঙ্গে সম্ভাব্য যোগাযোগের ইঙ্গিত দেয়।
পেরিপ্লাস মারিস এরিথ্রেই সঙ্গে এমন একটি সময়ের কথা উল্লেখ করে যখন বাংলার ও পশ্চিম বিশ্বের মধ্যে সমুদ্র বাণিজ্য চালু ছিল। এই সময় বন্দর হিসাবে 
"গাঙ্গে" এর উল্লেখ পাওয়া যায়, যা চন্দ্রকেতুগড়ের সঙ্গে অধিক সাদৃশ্যযুক্ত। তবে তথ্য অপ্রতুলতার কারণে ‘গাঙ্গে’ (Gange) নগরটির অবস্থান শনাক্ত করা যায় না।
মুঘল সাম্রাজ্যের সময়, সুবাহ বাংলা প্রদেশে একটি বিশাল জাহাজ নির্মাণ শিল্প ছিল। অর্থনৈতিক ইতিহাসবিদ ইন্দ্রজিৎ রায়ের অনুমান অনুসারে ষোড়শ ও সপ্তদশ শতাব্দীতে বাংলার জাহাজ নির্মাণ উৎপাদন বার্ষিক ২২৩,২৫০ টন ছিল, যেখানে ১৭৬৯ থেকে ১৭৭১ সাল পর্যন্ত উত্তর আমেরিকার উনিশটি উপনিবেশে ২৩,০৬১ টন জাহাজ নির্মাণ উৎপাদন হত। তিনি বাংলায় জাহাজ মেরামতকে অত্যন্ত উন্নত বলেও মূল্যায়ন করেন।
তৎকালীন ইউরোপীয় জাহাজ নির্মাণের তুলনায় বাংলার জাহাজ নির্মাণ কৌশল উন্নত ছিল। জাহাজ নির্মাণের ক্ষেত্রে একটি গুরুত্বপূর্ণ উদ্ভাবন ছিল বাংলার চালবাহী জাহাজে সমতল-পাটাতন নকশার প্রবর্তন, যার ফলে কাঠের হালগুলি শক্তিশালী ছিল এবং সোপানযুক্ত পাটাতন নকশায় নির্মিত ঐতিহ্যবাহী ইউরোপীয় জাহাজের কাঠামোগতভাবে দুর্বল হালের তুলনায় কম জল প্রবেশের সম্ভাবনা ছিল। ব্রিটিশ ইস্ট ইন্ডিয়া কোম্পানি পরবর্তীতে ১৭৬০-এর দশকে বাংলার চালবাহী জাহাজের সমতল-পাটাতন ও হালের নকশার নকল তৈরি করে, যার ফলে শিল্প বিপ্লবের সময় ইউরোপীয় জাহাজগুলির সমুদ্রযাত্রা ও নৌচলাচলের ক্ষেত্রে উল্লেখযোগ্য উন্নতি ঘটে।
সিমরান নাটেকার

সিমরান নাটেকার একজন ভারতীয় টেলিভিশন অভিনেত্রী। তিনি মূলত বলিউড চলচ্চিত্র এবং টেলিভিশন জগতে কাজ করেন। বিজ্ঞাপনে অভিনয়ের মাধ্যমে দিয়ে তার কর্মজীবন শুরু হয়েছিল । তিনি ১৫০ টিরও বেশি বিজ্ঞাপনে কাজ করেছেন। তার প্রথম টিভি ধারাবাহিক ছিল কালার্স টিভিতে সম্প্রচারিত "বন্ধন সাত জনম কা।" তার প্রথম প্রধান পূর্ণদৈর্ঘ্য চলচ্চিত্র ছিল যশ রাজ ফিল্মসের "দাওয়াত-ই-ইশক" । তিনি "বেস্ট অফ লাক লালু" ছবিতে অভিনয় করেছিলেন। তিনি কালার্স টিভির "বালিকা বধু" এবং "লাডো ২" এই দুই ধারাবাহিকে গুরুত্বপূর্ন পার্শ্ব চরিত্রে অভিনয় করেছিলেন।
তিনি ১৯৯৭ সালের ১২ ডিসেম্বর সুরাটে জন্মগ্রহণ করেন 
নাটেকার ৬ বছর বয়সে একটি ধূমপান বিরোধী বিজ্ঞাপন সচেতনতা প্রচারণায় একটি অল্পবয়সী মেয়ের চরিত্রে অভিনয় করেন এবং এভাবেই শিশুশিল্পী হিসেবে তার অভিনয় জীবন শুরু হয়। বিজ্ঞাপনে তিনি একজন জনপ্রিয় মুখ হয়ে ওঠেন। এরপর তিনি অনেক টেলিভিশন বিজ্ঞাপন এবং মুদ্রণ বিজ্ঞাপনে কাজ করেছিলেন।
কমপ্ল্যান বাক্সের বিজ্ঞাপনে তার ছবি মুদ্রিত হয়। মুম্বাই মেট্রো নির্মাণের জন্য জনসচেতনতামূলক বিজ্ঞাপনে তার মুখ দেখা যায়। মেট্রো নির্মাণের সময় প্রায় ৩ বছর ধরে মুম্বাইতে এই বিজ্ঞাপনটি প্রদর্শিত হয়েছিল।
২০১১ সালে তিনি স্টার প্লাসের একটি ধারাবাহিকে অভিনয় করেন, যার নাম ছিল "এক হাজারোঁ মেরি বেহনা হ্যায়।" সেখানে তিনি ধারাবাহিকের নায়িকা জীবিকার তরুনী বয়সের ভূমিকায় অভিনয় করেছিলেন। তিনি ডিজনি চ্যানেলের "দ্য স্যুইট লাইফ অফ করণ অ্যান্ড কবির" -এ শাহানা চরিত্রে অভিনয় করেছিলেন।
২০১২ সালে তিনি "তোতা ওয়েডস ময়না ধারাবাহিকে অভিনয় করেন।" ২০১৩ সালে, তিনি "লাইফ ওকে" চ্যানেলের পৌরাণিক ধারাবাহিক "দেবো কে দেব মহাদেব"-এ তরুণী সীতার ভূমিকায় অভিনয় করেন। সেই চ্যানেলেরই "খৌফ" নামক আরেক ধারাবাহিকে তিনি রুহির ভূমিকায় অভিনয় করেছিলেন।
যশ রাজ ফিল্মস প্রযোজিত "দাওয়াত-এ-ইশক", চলচ্চিত্রে নাটেকার অভিনেতা আদিত্য রায় কাপুরের বোন ফরিদার চরিত্রে অভিনয় করেছিলেন।
তিনি হাতিম, "কৃষ থ্রী এবং ডিশকিয়াউন" ইত্যাদি বিনোদনমূলক চলচ্চিত্র প্রকল্পের সাথে যুক্ত ছিলেন। ডিজনির ওয়ে জাসসি টিভি ধারবাহিকে তিনি মিনির চরিত্রে ছিলেন এবং "পলক পে ঝলক" সিরিয়ালে স্বল্প দৈর্ঘ্যের চরিত্রে অভিনয় করেছেন।
২০১৫ সালে, তিনি "বালিকা বধু" ধারাবাহিকে পূজার চরিত্রে অভিনয় করেছিলেন। ২০১৬ সালে তিনি সোনি টিভির ধারাবাহিক "এক রিশতা সাঝেদারি কা" -তে তনু চরিত্রে অভিনয়ের জন্য নির্বাচিত হয়েছিলেন।
২০১৭ সালে, সিমরান "ক্যেদি ব্যান্ড", চাক্কি এবং "বেস্ট অফ লাক লালু" (গুজরাটি ফিল্ম) ইত্যাদি চলচ্চিরে প্রধান ভূমিকায় অভিনয় করেছিলেন। 
সেই একই বছরে তিনি সোনি টিভির পেহরেদার পিয়া কি-তে শিবানী চরিত্রে অভিনয় করেছিলেন।
তিনি ২০১৮-২০১৯ সালে সিমরান বার্কলি নামক একটি কন্নড় সিনেমায় অভিনয় করেছিলেন। সিনেমাটি এখনও মুক্তি পায়নি। সিনেমার প্রধান নারী চরিত্রে সিমরান অভিনয় করেছিল।
২০১৯ সালে সালে সিমরান জয়শ্রী কৃষ্ নামক গুজরাটি সিনেমায় জয়শ্রী চরিত্রে অভিনয় করেছিলেন যা ২০২৩ সালে মুক্তি পেয়েছিল।
তিনি সনিলিভ এবং টিভিএফের গার্লস হোস্টেল নামক ওটিটি ধারাবাহিকের প্রথম, দ্বিতীয় ও তৃতীয় সিজনে মিলির চরিত্রে অভিনয় করেছেন।
বিনিতা মহেশ

বিনিতা মহেশ যিনি বিনিতা জোশী ঠক্কর নামেও পরিচিত, তিনি মূলত একজন ভারতীয় টেলিভিশন অভিনেত্রী। বিনিতা লাইফ ওকে চ্যানেলে সম্প্রচারিত "ভটক লেনা বাঁবরে" ধারাবাহিকে ইয়ামিনী সিং-এর চরিত্রে অভিনয় করেছিলেন। এছাড়াও তিনি সোনি টিভির ঐতিহাসিক বিষয়ধর্মী ধারাবাহিক "ভারত কা বীর পুত্র-মহারানা প্রতাপ-" এ রাজকুমারী মান কুঁঁবরের চরিত্রে অভিনয় করেছিলেন। স্টারপ্লাসে সম্প্রচারিত ধারাবাহিক "মোহি -"তে তিনি গল্পের নায়িকা "মোহির" চরিত্রে অভিনয় করেছিলেন। 
ঠক্কর স্টারপ্লাসে সম্প্রচারিত ধারাবাহিক "নব্যা.." "নয়ে ধড়কান নয়ে সাওয়াল", -এ প্রথম অভিনয়ের সুযোগ পান। সেখানে তিনি গল্পের নায়িকা নব্যার প্রিয় বান্ধবি ঋত্বিকা জোশীর চরিত্রে অভিনয় করেছিলেন। তিনি দ্বিতীয়বার স্টারপ্লাসের জনপ্রিয় ধারাবাহিক "সরস্বতীচন্দ্রে" পার্শ্ব চরিত্রে অভিনয়ের সুযোগ পান। এই ধারাবাহিকে গল্পের নায়িকা কুমুদের খুড়তুতো বোন কুমারীর চরিত্রে ঠক্কর অভিনয় করেছিলেন। এরপর বিনিতা লাইফ ওকেতে সম্প্রচারিত ভারতীয় হিন্দী ধারাবাহিক "ভটক লেনা বাঁবরে" -তে যামিনী সিং চরিত্রে অভিনয় করেছিলেন। এরপর পুনরায় তিনি স্টারপ্লাসে কাজ করতে চুক্তিবধ হন এবং সেই চ্যানেলের আসন্ন ধারাবাহিক "মোহিতে" মুখ্য নায়িকার চরিত্রে অভিনয় করেছিলেন।
২০ থেকে ২২ বছর বয়সের মধ্যেই বিনীতা তার কলেজের বন্ধু তেজস ঠক্করের সাথে বিবাহ বন্ধনে আবদ্ধ হন। কিন্তু পারস্পরিক অসামঞ্জস্য ও বিভিন্ন সমস্যার কারণে তারা বিবাহবিচ্ছেদের আবেদন করেন। মুম্বাইতে একটি ছোট, ব্যক্তিগত অনুষ্ঠানে শশাঙ্ক কুনওয়ারের সাথে তার দেখা হয় এবং পরে তাকে তিনি বিয়ে করেন।
গ্রেসি গিলাম

গ্রেসি গিলাম (গ্রেস ফিপ্স নামেও পরিচিত; জন্ম মে ৪, ১৯৯২) একজন মার্কিন অভিনেত্রী, গায়িকা ও নৃত্যশিল্পী। তিনি ডিজনি চ্যানেলের চলচ্চিত্র "টিন বিচ মুভি" ও "টিন বিচ ২"-এ অভিনয়ের জন্য পরিচিত।